Da li su problemi kontrolora letenja u Albaniji samo njihovi problemi? - Avio Portal\nApril 15, 2021 April 15, 2021 Avio\t1 Comment\tAlbcontrol, ATCAM, ATCEUC, ATSEPMONT, ETF, IFALPA, IFATCA, IFATSEA, Ivan Šćekić\nNakon jednostranog smanjenja plata i odbijanja poslodavca da pregovara o kolektivnom ugovoru, kontrolori letenja u Tirani su proglasili privremenu nesposobnost za rad zbog stresa. Kao posljedica toga otkazano je više od desetak letova u vazdušnom prostoru Albanije (LAAA / Tirana FIR). Naša redakcija je od početka pratila dešavanja u albanskoj kontroli letenja Albcontrol o čemu smo već izvještavali u tekstovima “Presedan u kontroli letenja” i “Zatvoreno nebo iznad Albanije“.\nPo poslednjim informacijama sud u Tirani je odredio zatvor za dvojicu kontrolora letenja koje je označio kao organizatore štrajka Albcontrola, na šta su oni uložili žalbu tražeći da budu oslobođeni, dok je kontrolorka letenja otpuštena s radnog mjesta i stavljena u kućni pritvor. Osim ovih kontrolora, ostali su potpisali izjavu da su sposobni za rad i vraćeni su na posao.\nKoliko je stanje alarmantno ukazuje zabrinutost relevantnih evropskih organizacija koje ukazuju na neadekvatan odnos prema vazduhoplovnim radnicima u Albaniji i pozivaju na se obrati pažnja na bezbjednost vazdušne plovidbe u albanskom vazdušnom prostoru koja je dovedena u pitanje ovakvim odlukama.\n“Kako se Albanija može smatrati dostojnom nove svijetle budućnosti kao članica EU kada na radnike koji slijede svoja osnovna prava reaguje na način koji podsjeća na mračnu staljinističku prošlost za koju smo se nadali da je pokopana i hapšenje onih koji im se protive ?” – poručuju iz ATCEUC (Air Traffic Controllers European Unions Coordination), organizacije koja okuplja predstavnike Sindikata kontrole letenja iz cijele Evrope čije saopštenje možete pogledati klikom na link.\nObraćanje javnosti je stiglo i od ETF, evropske federacija zaposlenih u saobraćaju, osuđuje uskraćivanje prava radnika i ukazuje na neophodnost dijaloga (saopštenje)\nVazdušni prostor Albanije – Tiran FIR (Flight Information Region)\nOzbiljnost situacije se naslućuje i kroz reagovanje IFALPA (Međunarodna federacija linijskih pilota) koja je objavila Bezbjednosni bilten u kojem savjetuje pilote da budu izuzetno oprezni dok lete u albanskom vazdušnom prostoru. Više detalja o stavu ove organizacije možete naći u Saopštenju za javnost u kojem se pozivaju albanske vlasti da se pridržavaju međunarodnih propisa.\nIz Međunarodne federacije kontrolora letenja IFATCA su oštro osudili događaj u Albaniji i podsjetili nadležne albanske vlasti da su dužne osigurati sigurnost zračnog prometa. “Sigurnost putujuće javnosti nije nešto što bi trebalo biti predmet nacionalnih političkih argumenata, niti miješanja u izbore.” – poručuje se u saopštenju i, između ostalog, dodaju: „Međunarodna konvencija o civilnom vazduhoplovstvu zabranjuje kontroloru letenja da radi u bilo kojem trenutku kada je svjestan bilo kakvog smanjenja njegove zdravstvene sposobnosti zbog čega ne bi mogao sigurno i pravilno da obavlja posao. Smatra se nesigurnim imati osobu koja vrši kontrolu letenja koja je na bilo koji način fizički ili mentalno oštećena ili nekvalifikovana i neobučena za to radno mjesto.” Udruženje kontrolora letenja Crne Gore ATCAM kao član IFATCA pridružuje se stavu svoje krovne kuće i već je uplatilo iznos svoje mjesečne članarine u fond za pomoć kolegama u Albaniji.\nMeđunarodna organizacija vazduhoplovno-tehničkog osoblja za bezbjednost vazdušne plovidbe IFATSEA poručuju da sa velikom zabrinutošću prate događaje i pozivaju evropske institucije poput EASA, Eurocontrol i CANSO da pomognu rješavanju situacije u Albaniji. Njihovo saopštenje koje možete pročitati ovdje je u potpunosti u skladu sa stavom Udruženja ATSEP osoblja u Crnoj Gori – ATSEPMONT iz koga poručuju na važnost brze reakcije i uspostavljanja što skorijeg dijaloga jer su neki od kontrolora letenja još uvijek u zatvoru a neki u kućnom pritvoru.\nETF budno prati poštovanje prava radnika u vazduhoplovstvu\nNaša redakcija je kontaktirala i Ivana Šćekića, Direktora sektora za sigurnost vazdušne plovidbe u Agenciji za civilno vazduhoplovstvo Crne Gore, a njegov komentar o dešavanjima koja su obilježila zatvaranje vazdušnog prostora iznad Albanije možete pročitati u nastavku:\n“Agencija za civilno vazduhoplovstvo je upoznata sa zatvaranjem vazdušnog prostora TIRANA FIR i prema informacijama kojima raspolažemo, a što je u ovom trenutku najvažnije da čitaoci znaju, ovaj događaj nije uticao na sigurnost pružanja usluga Kontrole letenja Srbije i Crne Gore SMATSA doo Beograd.\nKad su u pitanju propisi, u našoj zemlji su regulatorni zahtjevi u pogledu stručne spreme i osposobljenosti kontrolora letenja definisani Zakonom o vazdušnom saobraćaju i odgovarajućim podzakonskim propisima, prvenstveno Pravilnikom o dozvolama i organizacijama za osposobljavanje kontrolora letenja. Navedenim propisima u pravni sistem Crne Gore preuzete su odgovarajuće odredbe evropskih akata za tu oblast”.\nSvaka država izvan Evropske unije može utvrditi ove regulatorne zahtjeve i svoj sistem na drugačiji način, a važno je znati da i EU propisi dozvoljavaju pojedina odstupanja u opravdanim slučajevima i u ograničenom vremenskom periodu.\nZatvaranje vazdušnog prostora na nivou FIR-a predstavlja rijedak događaj u Evropi. Međutim, s obzirom na to da se ipak povremeno dešava, iz različitih razloga, neophodno je imati razvijene planove za prevazilaženje vanrednih okolnosti”- poručio je Šćekić.\nNašim čitaocima će biti zanimljivo da se na SafeAirspace.net Albanija sada navodi kao „nivo 3 – oprez“ i preporučuje se pilotima da bi trebali biti izuzetno oprezni dok rade u albanskom zračnom prostoru (LAAA / Tirana FIR) zbog povećanog rizika od degradiranih usluga ATC-a. Jedinu lošiju ocjenu od Albanije u Evropi trenutno ima Ukrajina “nivo 2- postoji opasnost.”\nUkoliko do sada niste, pogledajte još:\n← Sastanak ministra Bojanića sa ministrom građevinarstva, saobraćaja i infrastrukture u Vladi Republike Srbije Tomislavom Momirovićem\nProjektant procedure za letenje kao poziv u vazduhoplovstvu →\nKomentari za objavu: “Da li su problemi kontrolora letenja u Albaniji samo njihovi problemi?”\nПеро из контроле лета\nAko ni zbog čega drugog a ono zbog ovakvih stvari važno je ispregovarati minimum procesa rada. Tada svi igrači znaju po kojim pravilima se igra…


Stanković: Neophodne hitne mere za zaštitu vazduha u Nišu, u suprotnom protest!\nPočetak/Politika/Stanković: Neophodne hitne mere za zaštitu vazduha u Nišu, u suprotnom protest!\nFoto: Gradski odbor DS Niš\nMiodrag Stanković, odbornik Skupštine Grada Niša i predsednik Gradskog odbora DS Niš, predao je danas odborničku inicijativu u Skupštini Grada Niša, za usvajanje plana i preduzimanja mera zaštite vazduha u Nišu.\n„Neophodno je preduzeti set hitnih mera u cilju zaštite i smanjenja zagađenosti vazduha, pored ostalog i izmena sistema javnog prevoza u Nišu. Nažalost, nema odgovora jos uvek na inicijativu koju sam podneo kao odbornik da se tender za izbor prevoznika u Nisu poništi zbog katastrofalnog stanja vazduha u Nišu, i da se osim EURO4 i EURO 5 motora traže i vozila koja koriste gas kao pogonsko gorivo, ili još bolje da imaju električni pogon“, istakao je Stanković na konferenciji za novinare.\nDemokratska stranka smatra da bi se uvođenjem dva dana besplatnog javnog prevoza u Nišu, posebno u vreme visoke zagađenosti vazduha, vozači privatnih automobila podstakli da koriste vozila javnog prevoza, čime bi se smanjio saobraćaj vozila koja značajno ugrožavaju vazduh.\n„Jedna od novih mera koju predlažem je hitno gašenje kotlarnica svih javnih ustanova koje kao energent koriste ugalj i mazut i njihovo prebacivanje na kotlarnice koje koriste gas. Imajući u vidu da JP ,,Gradska Toplana,, Niš, koristi i mazut kao energent, kao i da veliki broj firmi i ustanova u gradu se greju na drva i ugalj (Pravni i Ekonomski fakultet, Medicinski fakultet, Univerzitet u Nišu i dr. ), neophodno je gašenje, odnosno prebacivanje kotlarnica koje koriste ekološki nezdrav energent na gas koji mnogo manje zagađuje vazduh“, izjavio je Stanković.\nNeophodna je hitna izrada Plana zaštite od aerozagađenja. S obzirom da Grad Niš, iako je to bio obavezan još uvek nije doneo Plan zaštite od aerozagađenja, neophodno je ubrzati proceduru za izbor eksperata koji će napraviti i predložiti Skupštini grada na usvajanje Plan zaštite sa hitnim, srednjoročnim i dugoročnim merama zaštite.\nDS kaže da bi neke od mera trebalo da budu:\nUvođenje besplatnog prevoza u vreme visokog zagađenja vazduha u cilju smanjenja privatnih vozila koja se kreću kroz grad.\nIzmena sistema obračuna i naplate, kao i smanjenje cene daljinskog grejanja za individualna domaćinstva u cilju njihovog stimulisanja za priključenje na sistem JP Gradska Toplana Niš.\nSubvencije iz budžeta Grada Niša za prelazak individualnih domaćinstava koja ne mogu da se priključe na sistem JP Gradska toplana Niš, a imaju sopstvene kotlarnice, na gorivo koje manje zagađuje vazduh (npr pelet).\nUnapređenje sistema gasovoda kroz Niš i podsticajne mere za priključivanje domaćinstava na mrežu.\nUvođenje sistema informisanja građana o stepenu zagađenja vazduha na teritoriji Niša, kroz unapređenje mreže mernih stanica i informisanje građana.\nOvako loš vazduh koji Nišlije udišu iz dana u dan poslednjih godina, kao posledicu ima povećanje broja obolelih od bolesti pluća ( bronhitis, pneumonija, astma i dr.), srca i krvnih sudova. Takođe, permanentno loše stanje vazduha, dovodi do smanjenja imuniteta što može uzrokovati veliki broj drugih bolesti-istakao je Stanković.\n„Pozivam vlast da hitno preduzme mere koje su u inicijativi, u suprotnom ću kao odbornik i predstavnik građana pozvati sugrađane na građanski protest sledeće subote ispred zgrade Skupštine Grada, da pokažemo da želimo da dišemo čist vazduh, koji nije zagađan zbog kako predsednik Srbije kaže “visokog standarda”“, zaključio je Stanković.\naerozagađenje DS Miodrag Stanković vazduh zagađenje\nKOALICIJA „NIŠ, MOJ GRAD“: Hitno završiti izgradnju izlaza sa auto-puta ka Niškoj Banji\nMiodrag Stanković u samom vrhu liste „Boris Tadić – Ajmo ljudi“\nMiodrag Stanković novi potpresednik SDS -a


Toyota povlači 1,6 miliona vozila u Japanu i Evropi – Fokus.ba\nToyota povlači 1,6 miliona vozila u Japanu i Evropi\nToyota je saopštila da povlači 1,6 miliona vozila zbog problema sa vazdušnim jastucima koje im je isporučila japanska fabrika Takata Corporation.\nOpoziv obuhvaća 22 modela koja su prodavana u Japanu, među kojima Corolla i Vitz proizvedene od 2004. do 2005. godine. Tu su i vozila prodata u Italiji, Velikoj Britaniji i Španiji, ali se tačan broj još uvijek ne zna. Među povučenim vozilima nema niti jednog iz Sjedinjenih Američkih Država.\nOpoziv je objavljen jer Takatini vazdušni jastuci mogu eksplodirati ogromnom snagom. To je ranije dovelo do opoziva 19,2 miliona automobila u SAD-u, a vladini regulatori i dalje vode istragu.\nZa sada nije zabilježen niti jedan slučaj povrijeđivanja vlasnika Toyotinog vozila zbog novog defekta sa vazdušnim jastucima, samo jedan u Nissanovom automobilu u Japanu. Kayo Doi, portparol Toyote zbog novog problema sa Takatinim vazdušnim jastucima najavila je mogućnost povlačenja čak 15 miliona vozila u SAD-u i Japanu.\nAmerička regulatorna agencija za sigurnost u automobilima ranije ove godine je izrekla kaznu od 70 miliona dolara za Takatu Corporation zbog dokaza koji su godinama prikupljani, a prema kojima su njihovi vazdušni jastuci skloni defektu. Ukoliko Takata ne bude poštovala petogodišnji sporazum Nacionalna uprava za bezbjednost u saobraćaju SAD-a može ih kazniti sa dodatnih 200 miliona dolara.\nToyota, Ford, Honda i Nissan odlučili su da koriste Takatine vazdušne jastuke u svojim vozilima koja su u razvoju.\nPotez Toyote zaradio simpatije širom svijeta\nToyota mora povući skoro miliona vozila iz Evrope


Univerzitet 'Džemal Bijedić' u Mostaru budućim studentima predstavio svojih 50 studijskih programa\nObjavljeno: 14.05.2022. 12:25 Uređeno: 14.05.2022. 12:25\nDan otvorenih vrata na Univerzitetu "Džemal Bijedić" u Mostaru (UNMO), u sklopu kojega je ova javna visokoškolska institucija budućim studentima predstavila svojih 50 studijskih programa, održan je u subotu na platou kampusa Univerziteta.\nRektorica UNMO-a Alena Huseinbegović kazala je kako obrazovanje ima značajnu funkciju u razvoju svakog društva.\n- Veoma je bitno da ovi mladi ljudi, maturanti, nastave svoje obrazovanje, odnosno da prema svojim afinitetima, željama i snovima upišu odgovarajuće fakultete, da steknu znanja, vještine i sposobnosti kako bi se u budućnosti bavili zanimanjem koje će ih činiti zadovoljnima i sretnima, te kako bi bili pokretači željenih pozitivnih promjena u društvu - kazala je Huseinbegović.\n- Sigurna sam da će se maturanti odlučiti za neke od preko 50 studijskih programa koji se nude na Univerzitetu, a naša uloga je osigurati im kvalitetno obrazovanje i da im studentski život bude jedan od ljepših perioda u životu - naglasila je Huseinbegović.\nMostar BiH nevrijeme olujno nevrijeme\n0 23.06.2022 18:17\nOtvoren Sajam 'Dani trešnje' u Mostaru\nDani trešnje Mostar\n0 22.06.2022 12:21\nDeponija Uborak zagadila i podzemne vode kojima se zalivaju okolni voćnjaci\n0 21.06.2022 20:07\nSedam dana od vandalizma u Mostaru, policija još traga za počiniocima\n0 21.06.2022 18:54


KONAČNA ODLUKA: SEBIJA IZETBEGOVIĆ JE GENERALNA DIREKTORICA KCUS-A | Hayat.ba\nKONAČNA ODLUKA: SEBIJA IZETBEGOVIĆ JE GENERALNA DIREKTORICA KCUS-A\nUpravni odbor KCUS-a prošle sedmice jednoglasno je potvrdio imenovanje Sebije Izetbegović za generalnu direktoricu te prijedlog o imenovanju uputio federalnom ministru zdravstva Vjekoslavu Mandiću na potpisivanje.\nDrugi mandat nove/stare direktorice najvećeg zdravstvenog kolektiva u našoj zemlji traje od 9. januara 2020. godine do 9. januara 2024. godine.\nU Statutu KCUS-a navedeno je da generalni direktor može još jednom biti reizabran na poziciju direktora, to jeste da se na ovoj poziciji može nalaziti ukupno dva mandata, piše Klix.ba.\nKako smo ranije pisali, na javni konkurs za izbor generalnog direktora KCUS-a, koji je raspisao Upravni odbor KCUS-a, prijavila se jedino Izetbegović s kojom je obavljen intervju.\nOna je članovima Upravnog odbora, u skladu s javnim oglasom, dostavila program rada i razvoja KCUS-a u narednom četverogodišnjem periodu.


Tužilac SAD optužuje „Epl“ da sarađuje s Rusijom i Kinom, Moskva: Na to se samo blago nasmešimo - Sputnjik Srbija\n19:25 18.05.2020 Preuzmite kraći link\n„Bilo je mnogo izveštaja o tome da ‘Epl’ sarađuje sa Komunističkom partijom Kine i ruskim režimom kako bi se premestili centri za obradu podataka i da bi vlade tih zamalja mnogle da organizuju masovno praćenje“, rekao je Bar na konferenciji za novinare. Takođe je naveo da je kompanija izbacila neke opcije za koje su se zalagali „zaštitnici demokratije“ i na taj način doprinela cenzuri i pritisku.\nŠta kažu u Moskvi\nOglasilo se i rusko Ministarstvo spoljnih poslova ocenom da takve izjave državnog tužioca izazivaju samo blag osmeh.\nVašington je počeo da se služi principom „tuci svoje da bi te se drugi bojali“, izjavio je direktor Departmana Ministarstva za međunarodnu informacionu bezbednost Andrej Krutskih.\n„Obim antiruskih optužbi je u Americi dostigao sledeću fazu: ‘tuci svoje da bi te se drugi plašili’. To ih ne prikazuje u dobrom svetlu“, rekao je on i dodao da odluke Vašingtona mogu da izazovu sam blag osmeh.\nKoje su još optužbe na račun „Epl“-a\nTužilac Bar je rekao i da politika američke kompanije o zaštiti ličnih podataka predstavlja pretnju po nacionalnu bezbednost SAD i nije prihvatljiva. Ove optužbe tužioca usledile su nakon što je kompanija odbila da stavi na raspolaganje podatke za potrebe istrage oružanog napada na vojnu bazu na Floridi.\nU vojnoj bazi Pensakola na Floridi početkom decembra prošle godine došlo je do pucnjave, kada su poginule najmanje dve osobe, a osim njih, ubijen je i napadač. O napadu je bio obavešten i predsednik SAD Donald Tramp. „Epl“je odbio da otključa telefon napadača.\nreagovanje, optužbe, Epl, Rusija


Amerikanci jedinstveni: Pobednici izbora su - alkohol, marihuana i pica\nNezavisno o političkim sklonostima Amerikanci su u izbornoj noći bili jedinstveni – pod stresom su konzumirali nadprosečne količine hrane, pića i marihuane čekajući ishod američkih predsedničkih izbora.\nS odmicanjem izborne noći naglo je porasla dostava hrane i pića, kao i prodaja alkohola i marihuane, prenosi Seebiz.\nDostavna kompanija za alkohol Drizly saopštila je da je u odnosu na prethodna četiri utorka potražnja porasla 68 odsto. U glavnom gradu Vašingtonu skočila je čak 133 odsto, u Njujorku 110 odsto. Nešto umereniji bili su potrošači u Los Anđelesu – porast potražnje od tek 35 odsto.\nU ‘demokratskim’ saveznim američkim državama u kojima posluje Drizly potražnja je skočila 75 odsto u odnosu na prethodna četiri utorka, u ‘republikanskim’ saveznim državama potražnja je porasla prosečno 33 odsto.\nNajviše se prodavalo vino (42 odsto prodaje), pa ‘žestina’ 41 odsto i pivo 15 odsto, objavila je ta bostonska kompanija.\nKompanija Eaze, koja prodaje marihuanu, imala je 17 odsto porasta potražnje u Kaliforniji u poređenju s prethodnim utorkom.\nPrema trendovima koje je u utorak poslepodne zabeležio Google najviše se pretraživala fraza pice, kineska hrana, suši i meksička hrana “u blizini”.\nFraze “pržena hrana u blizini” i “prodavaonica alkohola u blizini” zabeležile su sopstveni rekord u ‘guglanju’, a jedan od komentatora upitao se kako je moguće da nakon 11 meseci epidemije koronavirusa još toliko ljudi to ne zna.\nI picerije su zabeležile snažan porast potražnje koji se kretao i do trostrukog broja narudžbi u odnosu na uobičajeni promet utorkom.


"Organizovani kriminal globalna prijetnja" | MTELCG\n"Organizovani kriminal globalna prijetnja"\nTeški oblici kriminala su globalna prijetnja i u borbi protiv njih neophodno je jedinstvo nadležnih organa na nacionalnom i svih država na međunarodnom nivou, poručio je vrhovni državni tužilac, Ivica Stanković.\n11.06.2018. | 12:51 > 12:55 0\nOn je to rekao na konferenciji „Eurojust i saradnja sa trećim zemljama – iskustva i izazovi u zemljama Zapadnog Balkana“ u Podgorici, povodom godine od stupanja na snagu Sporazuma o saradnji između Crne Gore i EUROJUST-a.\nStanković je istakao da kriminal ne poznaje granice, a da oni koje se bore protiv kriminala na njima insistiraju.\n„Zbog toga sam, kao jedan od prioriteta postavio zadatak jačanja međunarodne saradnje, u kojoj učešće u radu Eurojusta predstavlja jedan od ključnih mehanizama“, naglasio je Stanković.\nPrema njegovim riječima, teški oblici kriminala, a posebno organizovani kriminal, predstavljaju globalnu prijetnju, pa je rad na njihovom suzbijanju zajednički zadatak svih.\n"Ova borba iziskuje ujedinjenost i napore svih nadležnih organa na nacionalnom i svih država na međunarodnom nivou", poručio je Stanković.\nOn je ukazao da je za vrijeme njegovog mandata imenovan crnogorski tužilac za vezu, čime je Crna Gora postala dio evropske strukture.\nStanković je kazao da prisustvo crnogorskog tužioca u sjedištu Eurojusta u Hagu i neposredna saradnja sa predstavnicima pravosudnih tijela država članica Evropske unije predstavlja i privilegiju i izazov, ali i mogućnost da se Crna Gora dokaže kao respektabilan partner u borbi protiv svih oblika kriminala.\nCrna Gora je, prema riječima Stankovića, pokazala da ima kapacitet i volju da se pridruži evropskoj porodici, uz razne izazove sa kojima se i država i države članice EU danas suočavaju.\n„Svjesni smo da ovo opredjeljenje sa sobom nosi odgovornost, ali da je formula uspjeha u povjerenju koje nam ukazuju evropski partneri, i koje nastojimo i uspijevamo da opravdamo“, rekao je Stanković.\nMinistar pravde, Zoran Pažin, kazao je da o posvećenosti saradnji sa EUROJUST-om najbolje govori činjenica da je Crna Gora odmah nakon stupanja na snagu Sporazuma imenovali državnog tužioca za vezu.\nOn je ukazao da su crnogorski organi prošle godine bili uključeni u četiri predmeta saradnje posredstvom EUROJUST-a, dok su 2016. godine dva predmeta bila u radu.\nPažin je saopštio je da je Zakon o pravosudnoj saradnji Crne Gore sa državama članicama EU u završnoj je fazi.\nOn je kazao da će u zakon biti transponovani instrumenti EU: evropski nalog za hapšenje, evropski istražni nalog, nalog za obezbjeđenje imovine, priznanje i izvršenje odluka o oduzimanju imovine ili predmeta, priznanje i izvršenje odluka o novčanoj kazni.\n„Biće transponovani i priznanje i izvršenje presuda kojima je izrečena kazna zatvora ili mjere koja podrazumijeva lišenje slobode, priznanje i izvršenje presuda i odluka kojima su izrečene probacione mjere i alternativne sankcije, priznanje i izvršenje odluka o mjerama pojačanog nadzora, evropski nalog za zaštitu i saradnja sa Evropskom pravosudnom mrežom“, dodao je Pažin.\nKako je rekao, u maju je u cilju što kvalitetnije pripreme za primjenu tog zakona, koja će se primenjivati danom ulaska Crne Gore u EU, u počela realizacija trogodišnjeg programa obuka sudija, tužilaca i policijskih službenika u oblasti pravosudne saradnje.\nPažin je kazao da su završeni pregovori o paketu ugovora o pravosudnoj saradnji sa Kosovo, a inicirani sa Albanijom, i dodao da je određena kontakt osoba za pravosudnu saradnju i međunarodnu pravnu pomoć.\n„Na osnovu navedenih aktivnosti, možemo biti zadovoljni ispunjavanjem privremenih mjerila u oblasti pravosudne saradnje“, zaključio je Pažin.


Vrnjački karneval 2011Srbija Za Tebe\nSrbija/Blog/Destinacije/ vrnjacki karneval video slike\nSve je počelo ne tako davne 2005. godine kada je u Vrnjačkoj Banji od 12.07 do 17.07 održan prvi "Međunarodni Vrnjački karneval" koji je objedinio preko 40 zabavnjih, kulturnih i sportskih manifestacija. Da bi već tokom drugog karnevala na kojem je učestvovalo preko 1.500 učesnika na centralnom dešavanju, postao član Federacije evropskih karnevalskih gradova (FECC). Od tada Vrnjački Karneval zauzima značajno mesto u kalendaru svetskih karnevalskih dešavanja.\nOvogodišnji Vrnjački karneval 2011 počinje 10.07 i trajaće do 17.07. Svake godine ova manifestacija okuplja sve veći broj učesnika i posetilaca kako iz zemlje tako i iz inostranstva. Koliko je ova manifestacija značajna i velika za Srbiju govori i "Turistički cvet" - nagrada koju dodeljuje Turistička organizacija Srbije uz podršku Ministarstva trgovine, turizma i usluga za najbolju turističku manifestaciju.\nPored velike međunarodne karnevalske povorke koja je centralni događaj Vrnjačkog karnevala, posetioci tokom cele nedelje mogu da uživaju u velikom broju sportskih takmičenja, koncerata, maskenbala, festivala, izložbi, pozorišnih pretstava kao i velikom broju iznenađenja.\nGoca Tržan - Sredu 13. jula\nBojana Marovića - Četvrtak 14. jula\nRegina - Petak 15. jula\nNataša Bekvalac - Subota 16. jula\nValentino - Nedelja 17. jula\nSvako ko je zainteresovan da učestvuje na karnevalu može da se prijavi, karneval traje sedam dana tako da će učesnici kako oni iz inostranstva tako i domaći posetioci iz daljih gradova morati da potraže smeštaj u nekim od mnogobrojnih smeštajnih kapaciteta Vrnjačke Banje.\nDa biste se uverili u neopisivu atmosferu koja vlada za vreme karnevala možete pogledati VIDEO sa proslogodišnjeg Vrnjačkog karnevala 2010.godine\nVrnjački Karneval 2011 - Program manifestacija\nTakođe možete pogledati fotografije najuzbudnjivijih momenta prošlogodišnjeg karnevala.\nVidimo se u Vrnjačkoj Banji od 10-17. jula 2011. godine na 7. Međunarodnom Vrnjačkom Karnevalu\n(srbijazatebe.rs/izvor: VrnjackiKarneval.com, foto: Đenka)


Višestruka korist od pristupanja Srbije CERN-u\nVišestruka korist od pristupanja Srbije CERN-u – Personal magazin\nMinistar nauke i prosvete u Vladi Republike Srbije Žarko Obradović izjavio je danas da članstvo Srbije u Evropskoj organizaciji za nuklearna istraživanja (CERN) omogućava ravnopravno učešće naših istraživača na konkursima…\nMinistar nauke i prosvete u Vladi Republike Srbije Žarko Obradović izjavio je danas da članstvo Srbije u Evropskoj organizaciji za nuklearna istraživanja (CERN) omogućava ravnopravno učešće naših istraživača na konkursima za finansijska sredstva iz budžeta te organizacije sa ostalim kolegama iz Evropske unije.\nObradović je, učestvujući na dvodnevnom seminaru posvećenom mogućnostima učešća istraživača iz Srbije u CERN-u, naveo da je naša zemlja u januaru ove godine pristupila toj organizaciji, pri čemu je Sporazum ratifikovan 29. februara, čime je Srbija postala pridružni član CERN-a.\nMinistar je istakao da ovaj skup predstavlja početak zvanične realizacije ovog sporazuma, uz napomenu da CERN pruža šansu za angažovanje većeg broja stručnjaka istraživačkog i tehničkog profila, čime bi se usporio njihov odlazak u druge zemlje.\nMladi istraživači bi ostajali na našim univerzitetima i naučnim institucijama gde su zaposleni, a pružila bi im se mogućnost da nastave svoje usavršavanje u najprestižnijoj naučnoj instituciji na svetu, saopštio je ministar.\nObradović je naglasio da bi naši stručnjaci u CERN-u imali mogućnost da rade sa najsavremenijim tehnologijama, a kad se vrate, mogli bi da iskustvo i znanje prenesu svojim kolegama u Srbiji.\nMinistar je naveo da je korist od pristupanja CERN-u za Srbiju višestruka, budući da saradnja nije vezana isključivo za naučnike već mogu da se uključe i privrednici, uz mogućnost primene rezultata istraživanja u medicini, biotehnologijama i novim industrijskim tehnologijama.\nVišestruka korist od pristupanja Srbije CERN-u was last modified: May 24th, 2012 by Redakcija\nBelgrade City Guide aplikacija za turiste od sada i na Apple uređajima\nZakazivanja termina za zdravstvene preglede putem interneta


AGENCIJA SRNA sutra slavi 28 godina rada: Dnevno emituje od 250 do 300 informacija – Novosti Plus\nNa Blagovijesti, 7. aprila, navršava se 28 godina od osnivanja Novinske agencije Republike Srpske – SRNA. SRNA je osnovana 7. aprila 1992. godine na Palama, odlukom Narodne skupštine tadašnje Srpske Republike BiH, kao Srpska novinska agencija – SRNA.\nPrije tri godine, 2017. SRNA je objavila 98.474 vijesti, 2018. – 105.291, dok je 2019. godine objavljeno 107.275, što je najviše vijesti u jednoj godini u istoriji Novinske agencije Republike Srpske.\nOd prošle godine u servisu SRNE otvorena je posebna rubrika “Srpska pamti” u kojoj su sažeti svi značajni događaji za srpski narod iz proteklih ratova. Ove godine uveden je i mjesečni pregled važnijih događaja, koji se emituje svakog prvog dana u narednom mjesecu.\n← Povrtari u Republici Srpskoj ove sezone namjeravaju da zasiju 30 odsto više površine\nOd sutra rade laboratorije u Lazarevu i u Poliklinici →


Datum objave: 25.05.2020 13:30 | Autor: MKU\n„Moramo imati u vidu da su, ne tako davno, na ovim prostorima vođeni krvavi ratovi zbog različitosti i promašenih ideja. Ko iz toga nije izvukao pouke, taj ima problem sa Crnom Gorom - demokratskom, građanskom, multikonfesionalnom državom, koja je i u najtežim danima sačuvala mir. Jedno je sigurno - nećemo dozvoliti da naša država postane poligon za realizaciju pogubnih planova nalogodavaca sa strane. Prizivanje nestabilnosti u Crnoj Gori nije prolazilo nikad, pa neće ni sad“, poručio je ministar Bogdanović.\n„Odlučni smo da svako otvoreno pitanje riješimo, da se sa svakom poteškoćom uhvatimo u koštac, ali manipulacije, podizanje tenzija i podstrekavanje sukoba nećemo tolerisati“, naglasio je ministar Bogdanović.\nI ovom prilikom apelovao je na razuman pristup rješavanju situacije i pozivao sve koji vandalskim ispadima rade na štetu Crne Gore, da se umjesto slušanja „savjeta“ iz Beograda i Moskve najzad okrenu svojoj državi i njenim interesima.\n„Na kraju, podsjećam i da smo proteklih dana čuli od visokih zvaničnika iz susjedstva, očito podstaknutih predizbornom kampanjom, kako govore da Crnogorcima u njihovoj državi dolazi kraj. Za razliku od njih, a u duhu svega što naša Vlada radi, poručujemo da u Crnoj Gori svima slijedi novi početak. Nakon perioda skoro paralisanog života, čeka nas povratak redovnim aktivnostima i nastavak svega što je u našoj evropskoj agendi, a samim tim i pružena ruka svima u regionu“, zaključio je ministar Bogdanović.


petak, 22. mar 2019, 00:45\nDramski program Radio Beograda obeležava Dan radio-drame uručenjem nagrada pobednicima Javnog konkursa za originalne dramske tekstove, sinopsise i predloške, kao i godišnjih glumačkih priznanja dok je Nagrada "Vitomir Bogić" pripala akademiku Ljubomiru Simoviću.\n16. Beogradski festival igre pod sloganom "Emocije" počeo je u Centru Sava izvođenjem predstave "Fractus V" Sidija Larbija Šerkaujija, kompanije EASTMAN iz Brisela. Svečano otvaranje zakazano je za 24. mart, na istom mestu, kada će se beogradskoj publici predstaviti Holandski teatar igre iz Haga.\nU Zvezdara teataru premijerno će biti prikazana predstava "Feliks" u režiji Darka Bajića. Predstava je nastala po romanu Vladimira Kecmanovića, u dramatizaciji Koste Peševskog.\nPostavkom "Nauka pre nauke" Rim obeležava pet vekova od smrti renesansnog genija Leonarda da Vinčija. Izložba istražuje fundamentalno Leonardovo nasleđe na kojem počiva renesansna misao.\nGost Kulturnog dnevnika je pesnik Zvonko Karanović, jedan od učesnika programa kojima se u Beogradu obeležava Svetski dan poezije.


Nešenel Interest: Kako je Beograd napravio veliku grešku posle samoproglašenja kosovske nezavisnosti - Sputnjik Srbija\n05:34 13 Maj 2021\nNešenel Interest: Kako je Beograd napravio veliku grešku posle samoproglašenja kosovske nezavisnosti\n08:25 06.12.2020 (osveženo 08:29 06.12.2020) Preuzmite kraći link\nBeograd je načinio stratešku grešku kada je, posle samoproglašenja kosovske nezavisnosti, zatražio od Međunarodnog suda pravde (MSP) da donese presudu o legalnosti te unilateralne odluke, umesto da od suda zatraži da razmatra da li je legalno to što se Kosovo otcepilo od Srbije, piše Nešenel interest.\nDa je MSP odlučio da je Kosovo secesijom od Srbije prekršilo međunarodni zakon, velike evropske sile našle bi se u ekstremno nezgodnom položaju da moraju da brane postupak koji je nedvosmisleno proglašen nelegalnim po međunarodnom pravu, piše američki magazin.\nS druge strane, da je sud proglasio kosovsku secesiju legalnom, to bi "'srušilo brane" za mnoge druge secesije zemalja u svetu, dodaje američki list, prenosi Tanjug.\nTako je, kako navodi Nešenel interest, greška Srbije dovela do toga da je izbegnuto da se sud izjašnjava o ključnom pitanju legalnosti secesije, već je zauzeo najobazriviji mogući stav, tvrdeći da nema kršenja međunarodnog prava u samom deklarisanju nezavisnosti, osim ako ga eksplicitno zabranjuje Savet bezbednosti UN.\nS vremena na vreme sve strane su tvrdile da je Kosovo jedinstven slučaj, a ne formalno pravni presedan, a pozivanje na to u slučaju Nagorno-Karabaha pokazuje nespremnost da se prizna ta realnost.\nKada su zapadne sile podržale kosovsku nezavisnost, one su nedvosmisleno upozorile da je Kosovo sui generis (jedinstven slučaj) - specijalni slučaj koji prema međunarodnom pravu ne može biti iskorišćen ni pod kojim okolnostima u drugim situacijama.


POČINJE FESTIVAL EVROPSKOG FILMA PALIĆ - Subotica Danas\nHome / Društvo / POČINJE FESTIVAL EVROPSKOG FILMA PALIĆ\nPosted on 16 jula, 2021, 8:07 pm\nOvogodišnje, dvadeset osmo izdanje Festivala evropskog filma Palić, počinje sutra, 17. jula i trajaće do 23. jula na Paliću i u Suboticu, u organizaciji Otvorenog univerziteta Subotica. Festival se ove godine održava na više lokacija među kojima su jedinstvena Letnja pozornica na Paliću, kao i bioskopi Eurocinema, Abazija i Lifka. Prošle godine smo išli težim putem – rekao je danas na konferenciji za medije Radoslav Zelenović, direktor Festivala ističući da su mogli kao i mnogi veliki festivali ,da naprave festival online.\nJa spadam u generaciju koja je dovoljno konzervativna i prema filmu imam odnos da se on stvara za veliko platno, prikazuje u mraku bioskopske dvorane i u prisustvu publike. Vrlo jednostavna definicija filma ,sve ovo online i ono drugo što se dešavalo ako je i neko pratio ja mislim da je već 90 posto stvari zaboravio . Tokom centralnog dela manifestacije publici će biti predstavljeno više od 100 filmova iz svih krajeva Evrope, u 11 različitih selekcija i programskih celina. Mnogi od filmova imaće svoju srpsku i regionalnu premijeru upravo na Paliću. Pored bogatog filmskog programa, publika će moći da uživa u brojnim dinamičnim pratećim sadržajima – koncertima, izložbama, promocijama, radionicama i stručnim predavanjima. Glavni takmičarski program Festivala evropskog filma Palić otvoriće film „Dnevnik iz Gvantanama” reditelja Kevina MekDonalda, sa dvostrukom oskarovskom Džodi Foster. Proslavljena glumica nalazi se u ulozi Nensi Holander, advokatice koja preuzima slučaj Mohameda Oulda Slahija (Tahar Rahim), Mauritanca koji je optužen da je angažavao teroriste koji su zabili avione u tornjeve Svetskog trgovačkog centra 11. septembra. Scenario je adaptacija Slahijevog „Guantanamo dnevnika” objavljenog 2015. godine. Ovogodišnji festival je bilo teško raditi. Mi nismo želeli da se prošlogodišnji festival ponovi ponovi ,ni po okruženju a svakako smo hteli da ga vratimo u stari termin odnosno da on bude u punom kapacitetu – rekao je još Zelenović dodajuči da su uspeli da obezbede i tri filma sa Kanskog festivala. Meni su uvek nedostajali britanski filmovi a ove godine imamo dva kao i filmove iz Hrvatske, Rumunije i Mađarske. Na Letnjoj pozornici Festivala evropskog filma Palić, svetsku premijeru 22. jula imaće film „Nečista krv – greh predaka” reditelja Milutina Petrovića. Ovo ostvarenje naći će se u Glavnom takmičarskom programu festivala, gde će biti u konkurenciji za Zlatni toranj za najbolji film, Palićki toranj za najbolju režiju, kao i za Specijalnu nagradu žirija. Film prati priču o Hadži Trifunu, uglednom srpskom trgovcu, koji pokušava da očuva mir sa turskim vlastima, ali i održi svoj ugled i uticaj u Vranju, važnoj turskoj varošici u blizini granice sa oslobođenom Srbijom. Dobitnici ovogodišnjih nagrada “Aleksandar Lifka” za izuzetan doprinos evropskoj kinematografiji su glumac Aleksandar Berček u kategoriji domaćih stvaralaca i reditelj Kristijan Pecold u kategoriji inostranih stvaralaca. Slovenačka glumica Milena Zupančić prva je laureatkinja počasne “Lifke” za doprinos regionalnoj kinematografiji, a dobitnica nagrade “Underground spirit” je rumunska producentkinja Ada Solomon. Berček ima 120 uloga na filmu i televiziji ,bar 20 njegovih filmova je ne filmsko ,nego kulturno dobro ove zemlje.Pecoldu je najznačajniji Nemački reditelj u ovom trenutku ,višestruko nagrađivan od sopstvenih kolega iz sopstvene zemlje ,učesnik mnogih festivala kod nas.\nOve godine na Paliću će prvi put biti organizovana radionica festivalske mreže MIOB („Moving Images Open Borders”) za blogere, vlogere i influensere. Na ovaj način FEF prati i savremene trendove u medijskom praćenju festivala, istovremeno se obraćajući novoj i mladoj publici, koja se tek upoznaje sa širinom i bogatstvom evropskog autorskog filma. Radionicu filmske kritike vodiće Nil Jang, selektor programa “Paralele i sudari” i “Mladi duh Evrope” na festivalu, i Bora Anđelić, doajen filmske kritike u Srbiji i nekadašnji umetnički direktor FEST-a. Kada je reč o festivalskom filmskom programu, takmičarske filmske selekcije i ove godine donose najaktuelnije evropske naslove u Glavnom takmičarskom programu, kao i najangažovanije istočnoevropske filmove u selekciji Paralele i sudari. Pretprošle godine sa velikim uspehom uvedena selekcija Novi evropski dokumentarni film, koja donosi najbolje dokumentarce, filmsku formu koja izaziva sve veću pažnju javnosti i kritičara. Selekcija Novi mađarski film kao i prethodnih godina donosi najnoviju produkciju iz susedne zemlje, dok je Mladi duh Evrope selekcija namenjena kratkim i eksperimentalnim filmskim formama. FEF Palić svake godine predstavlja kinematografiju jedne od evropskih zemalja u okviru selekcije Kinematografija u fokusu, kada se prikazuju filmovi najzanimljivijih autora te zemlje – ovogodišnja selekcija biće posvećena filmovima iz Slovenije. Takođe, Omaž dobitniku nagrade Underground spirit priređuje se u čast dobitnika ovog priznanja koje Festival dodeljuje za doprinos nezavisnom filmu. Selekcija koja traje već deceniju je i Eco dox, program baziran na dokumentarcima posvećenim temama izazova očuvanja životne sredine. Tokom festivala biće prikazan i izbor filmova sa Festivala Žigmond Vilmoš u Segedinu kao i selekcija EFA Shorts koju čine kratki filmovi nominovani za nagradu Evropske filmske akademije. Prateći program FEF Palić čini neodvojivi deo festivalskog doživljaja koji publici i gostima-umetnicima prikazuje jedinstveni duh Festivala koji ga izdvaja iz sličnih manifestacija u Evropi. Tokom svog 28. izdanja, pored izložbi, promocija knjiga, panel diskusija i muzičkog programa, u bašti bioskopa Abazija koji će obeležiti FEF Palić organizovaće i brojne edukativne aktivnosti nastavljajući svoju misiju kreiranja stimulativnog prostora za mlade okrenute sedmoj umetnosti.\nOTVOREN STUDENTSKI DOM “IVO LOLA RIBAR”\nGregorčić / jun 18\nDr Balint Pastor na svečanosti Udruženja za pomoć učenika „Deže Kostolanji“\nGregorčić / sep 16\nGregorčić / okt 5\nPreradović / sep 11\n16. oktobra 2021., 11:52


Muzičke Radionice Novi Sad | Akademija Oxford\nMuzičke radionice Novi Sad\nMuzičke Radionice Srbija\nMuzička radionica zasnovana je sa ciljem da najmlađima prvi susret sa muzikom učini čarobnim.\nMuzička radionica Akademije Oxford na vrlo profesionalan način najmlađe upoznaje sa prvim mužičkim koracima i osnovnim znanjima o muzici, kroz zabavu i druženje sa svojim vršnjacima.\nU okviru radionice postoji više sekcija sa različitim instrumentima, radionica je osmišljena tako da polaznike svrstava po grupama na osnovu uzrasta polaznika.\nU okviru radionice radi profesionalni tim muzičkih stručnjaka za različite instrumente, koji su takođe i obučeni pedagozi koji u svakom trenutku mogu proceniti potrebe i mogućnost deteta.\nCilj radionice jeste da najmlađe zainteresuje kroz zabavu i igru za profesionalnim muzičkim obrazovanjem, ali pre svega da kod dece razvije osećaj za muziku i ritam, ali isto tako i intelektualne sposobnosti.\nU okviru radionice biće organizovani nastupi i koncerti na različitim priredbama i dešavanjima.


Vučić danas sa oficirima SAD – BiGportal.ba\nVučić danas sa oficirima SAD\nPredsednik Srbije Aleksandar Vučić sastaće se danas sa visokom delegacijom od 20 starijih vojnih oficira i civila SAD.\nNjih predvodi penzionisani general Filip Bridlav, bivši komandant NATO u Evropi i penzionisani admiral Džerard Mauer.\nKako je saopštila služba za saradnju s medijima predsednika Republike, visoka delegacija, sastavljena od 20 starijih vojnih oficira i civila SAD, dolazi u Srbiju u okviru studijske posete programa CAPSTONE, kursa profesionalnog vojnog obrazovanja za novoimenovane generale, admirale i civilne predstavnike izvršnog nivoa, a koji organizuje Nacionalni univerzitet odbrane SAD.\nPrethodno je američka ambasada u Beogradu saopštila da je cilj programa CAPSTONE da upozna visoke vojne zvaničnike sa načinom na koji se vojne snage i drugi elementi nacionalne moći koriste kao podrška nacionalnim vojnim strategijama, kao i sa načinom na koji multinacionalne operacije podržavaju strateške nacionalne ciljeve.\nVisoka delegacija SAD, koja u Beogradu boravi do četvrtka, sastaće se i sa ministrom odbrane i načelnikom Generalštaba, kao i sa komandantom Kopnene vojske i predstavnicima Kluba srpsko-američkog prijateljstva u Nišu.


Intenzivnija kulturna saradnja Podgorice i Tuzle – Volim Podgoricu\nHome / PG INFO / Aktuelno / Intenzivnija kulturna saradnja Podgorice i Tuzle\nIntenzivnija kulturna saradnja Podgorice i Tuzle\nIntenzivnija saradnja u oblasti kulture u cilju promocije i afirmacije kulturnih sadržaja između Podgorice i Tuzle dogovor je sastanka gradonačelnika Podgorice Slavoljuba Stijepovića i Jasmina Imamovića gradonačelnika Tuzle prilikom njegove posjete Glavnom gradu.\nGradonačelnici su se saglasili da oba grada imaju bogatu i sadržajnu kulturnu ponudu koju jedni drugima češće treba da predstavljaju i da u tom pravcu u narednom periodu treba intenzivirati saradnju i osnažiti partnerstvo i prijateljstvo između dva grada i dva naroda.\nU tom cilju su dogovorana obostrana gostovanja gradskih pozorišta Tuzle i Podgorice koji će svojim predstavama otvoriti poglavlje kulturne saradnje dva grada, a nakon toga i ostali istaknuti kulturni poslenici treba da daju doprinos nastavku saradnje u toj oblasti.\nGradonačelnik Imamović je uputuio poziv gradonačelniku Stijepoviću da posjeti Tuzlu i bude gost grada u cilju nastavka razgovora i proširenja saradnje i u drugim oblatima koje su značajne za građane Podgorice i Tuzle.\nNakon sastanka u Narodnoj biblioteci „Radosav Ljumović” organizovano je Veče sa gradonačelnikom Tuzle Jasminom Imamovićem, kao književnikom i autorom romana „Slana zemlja“.


Ekonomisti pozdravljaju olakšice privrednicima i investitorima | Novinska agencija Patria\nVlada FBiH: Predlagač zakona o privrednim društvima i zakona o javno-privatnom partnerstvu\nJako je dobro da se konačno dugo očekivani pomaci u smislu zakonodavne procedure, kao što je Zakon o privrednim društvima, usvajaju neki od zahtjeva poslodavaca i privrede. Očekujem konačno usvajanje zakona i da se ugradi što više konkretnih zahtjeva privrede. I dosadašnji zakon je bio dobar, ali je bila loša nedosljedna primjena, kazao je za bh. novinsku agenciju Patria (NAP) ekonomski analitičar Igor Gavran.\nPredstavnički dom Parlamenta FBiH na jučerašnjoj sjednici odobrio je nacrte Zakona o privrednim društvima i Zakona o javno-privatnom partnerstvu. Predlagač zakona bila je Vlada FBiH. Podsjećamo, protekle sedmice održan je sastanak federalnog premijera Nermina Nikšića i predstavnika Udruženja poslodavaca FBiH koji su donijeli određene zaključke kako bi se olakšala poslovna klima u FBiH.\nI federalni ministar energije, industrije i rudarstva Erdal Trhulj pozdravio je nacrte ovih zakona naglašavajući da je ponuđenim tekstom zakona predviđeno smanjenje troškova registracije privrednih društava za 50 posto.\n- Sama procedura koja se propisuje u pratećem zakonu, Zakonu o registraciji privrednih društava, a koji u ovom paketu vodi Federalno ministarstvo pravde, treba da otkloni i druge administrativne barijere kako bi se skratili vrijeme i troškovi – kazao je Trhulj.\nOn je doado i da je ovo jedan sistemski zakon koji je jedan od uslova Međunarodnog monetarnog fonda.\nPredloženi pravni okvir trebao bi doprinijeti stimuliranju ulaganja domaćeg i stranog kapitala u javni sektor radi obezbjeđenja kvaliteta javnih usluga i većeg ekonomskog razvoja BiH.


Komitet protiv mučenja UN utvrdio kršenje Konvencije u slučaju Jovice Dimitrova - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Vesti/Komitet protiv mučenja UN utvrdio kršenje Konvencije u slučaju Jovice Dimitrova\nKomitet protiv mučenja Ujedinjenih nacija (CAT) 3. maja 2005. godine na svom trideset četvrtom zasedanju doneo je odluku kojom je utvrdio kršenje Konvencije protiv mučenja i drugih surovih, nehumanih ili ponižavajućih kazni ili postupaka od strane Srbije i Crne Gore, a po predstavci podnosioca i oštećenog lica Jovice Dimitrova koga je zastupao Fond za humanitarno pravo iz Beograda i Evropski centar za prava Roma iz Budimpešte.\nPodnosilac predstavke koja nosi datum 29. avgust 2000. godine Jovica Dimitrov, državljanin SCG romskog porekla, u tvrdio je da je žrtva kršenja člana 2 stav 1 u vezi sa članom 1, člana 16 stav 1, i članova 12, 13 i 14 i/ili u vezi sa članom 16 stav 1 . Konvencije protiv mučenja i drugih surovih, nehumanih ili ponižavajućih kazni ili postupaka od strane Srbije i Crne Gore.\nKomitet protiv mučenja je utvrdio da navodi podnosioca predstavke i činjenice stavljene na raspolaganje ukazuju:\n– da su ostvarena obeležja mučenja, u smislu člana 1. Konvencije;\n– da je država ugovornica propustila da u najkraćem roku sprovede nepristrasnu istragu kad god postoje razumni motivi da se veruje da je na njenoj teritoriji izvršeno delo mučenja, u smislu člana 12 Konvencije,\n– da je država ugovornica propustila da osigura podnosiocu predstavke pravo da podnese žalbu nadležnim vlastima koje bi odmah pristupile ispitivanju konkretnog slučaja, u smislu člana 13 Konvencije;\n– da je država ugovornica propustila da garantuje žrtvi mučenja pravo da dobije odštetu i da bude pravedno i adkevatno obeštećena, odnosno da je u odsustvu krivičnog postupka onemogućila podnosiocu predstavke pravo da ostvari svoj imovinsko pravi zahtev, u smislu člana 14 Konvencije.\nRadi podsećanja, u ranim jutarnjim časovima 5. februara 1996. godine Jovica Dimitrov bio je uhapšen u svojoj kući u Novom Sadu i odveden u policijsku stanicu u ulici Kraljevića Marka. Neidentifikovani pripadnik organa unutrašnjih poslova koji ga je lišio slobode nije mu uručio nalog za hapšenje niti ga je obavestio o razlozima lišenja. Jovica Dimitrov nije pružio otpor prilikom hapšenja. U toku saslušanja policijac koji ga je lišio slobode i ispitivao neprestano ga je udarao bejzbol palicom, čeličnim kablom i šutirao po celom telu, usled čega je ovaj u više navrata gubio svest. Zlostavljanje i tortura su trajali, sa kratkotrajnim prekidima, od 06.30 do 07.30 časova, posle koje je oštećeni zadobio brojne povrede u predelu prepona i levog ramena. U 07.30 časova oštećeni je pušten, opet bez uručenja rešenja za lišenje slobode ili o puštanju na slobodu, a nisu mu ni predočeni razlozi hapšenja i pritvaranja. Prema navodima u predstavci koju je podneo CAT-u , ovakvo postupanje bilo je u suprotnosti sa članovima 192. stav 3, 195. i 196. stav 3. Zakona o krivičnom postupku koji uređuje pitanja lišenja slobode od strane organa unutrašnjih poslova.\nUsled povreda koje je pretrpeo tokom boravka u policijskom pritvoru, Jovica Dimitrov danima nakon toga praktično nije bio u stanju da napusti postelju. Lekarskom pregledu bio je podvrgnut 9. februara 1996. godine, kada mu je određeno dalje mirovanje. Izveštaj lekara o konstatovanim povredama sadrži i nalaz i mišljenje o nephodnom neurološkom i laboratorijskom pregledu. Strahujući od mogućeg pritiska policije i nedovoljno poučen o svojim pravima, Jovica Dimitrov sve do 7. novembra 1996. godine nije podneo krivičnu prijavu opštinskom javnom tužilaštvu. Kada je to učinio u krivičnoj prijavi naveo je da je nepoznati pripadnik organa unutrašnjih poslova prema njemu izvršio krivično delo iznuđivanja iskaza iz člana 65. Krivičnog zakona Republike Srbije.\nOpštinsko javno tužilaštvo u Novom Sadu je po krivičnoj prijavi oštećenog Jovice Dimitrova postupilo tek 17. septembra 1999. godine, posle više od tri i po godine ili 43 meseca od izvršenog krivičnog dela, odnosno 34 meseca od podnošenja krivične prijave. Javni tužilac podneo je zahtev za sprovođenje istrage istražnom sudiji optšinskog suda u Novom Sadu koji je potom doneo rešenje o sprovođenju istrage. Međutim, od tog trenutka organi krivičnog gonjenja nisu preduzeli radnje radi utvrđivanja identiteta osumnjičenog pripadnika organa unutrašnjih poslova niti bilo koje zakonom propisane radnje. Jovica Dimitrov je u predstavci CAT-u tvrdio da je iscrpeo sva krivično-pravna sredstva podnošenjem krivične prijave opštinskom javnom tužilaštvu i da građanska i/ili administrativna pravna sredstva ne bi pružila dovoljnu zaštitu u ovom slučaju.\nKomitet protiv mučenja, postupajući u skladu sa članom 22 stav 7 Konvencije mišljenja je da predočene činjenice ukazuju na kršenje člana 2 stav 1 u vezi sa članom 1, 12, 13 i 14 Konvencije protiv mučenja i drugih surovih, nehumanih ili ponižavajućih kazni ili postupaka. Komitet očekuje da Srbija i Crna Gora sprovede odgovorajuću istragu o navedenim činjenicama i da u roku od 90 dana od podnošenja ove odluke obavesti Komitet o svim radnjama koje su preduzete.


Obama predstavio plan za pomoć vlasnicima kuća\nU okviru napora da izbavi zemlju iz ekonomske krize, predsednik Barak Obama predstavio je u Arizoni plan, vrijedan 75 milijardi dolara, koji bi trebalo da pomogne milionima Amerikanaca da zadrže svoje domove.\nPlan predsjednika Obame, koji je mnogo ambiciozniji i skuplji nego što se očekivalo, trebalo bi da pomogne da oko 9 miliona Amerikanaca zadrži krov nad glavom.\n"Ulaganjem u sprječavanje oduzimanja imovine sada, izbjećićemo troškove zaplijena u budućnosti”, naglasio je Obama.\nOn je u Arizoni kazao da je cijena predloženih mjera opravdana, ali i naglasio da je neophodan doprinos i kupaca i zajmodavaca.\n"Zajmodavci će morati da smanje kamatne stope i podijele troškove smanjenih mjesečnih rata, kako bi se spriječio novi talas zaplijena. U zamjenu za snižavanje rata, korisnici kredita će morati da ih otplaćuju na vrijeme.”\nCilj plana, koji će uglavnom biit finansiran iz prethodnog paketa za spasavanje finansijskog sektora, jeste da produžavanjem davanja kredita i smanjenjem kamatnih stopa, obezbijedi pristupačnije hipoteke. Predviđeno je i da zajmodavci dobiju finansijski podsticaj da smanje mjesečne rate za hipoteke, kako ne bi iznosile više od 31 odsto od zarade vlasnika kuće. Plan bi mogao da pomogne da gotovo 5 miliona korisnika refinansira zajmove, uključujući i vlasnike čiji dug za hipoteku iznosi više od trenutne vrijednosti njihovih domova.\nSekretarijat za finansije jutros je takođe saopštio da je udvostručio sredstva koja izdvaja za hipotekarne gigante Feni Me i Fredi Mek. Danas objavljene mere trebalo bi da pomognu vlasnicima kuća kao što su Ben i Bruk King.\n“Poput ostatka svijeta ili Amerike, nismo slutili da će se ovako nešto dogoditi”, naglašava Ben.\nOni strahuju da bi ove godine, poput 3 miliona porodica širom zemlje, mogli da izgube svoju imovinu.


U PRIPREMI NOVI ZAKON O BEZBEDNOSTI SAOBRAĆAJA NA PUTEVIMA: Biće regulisana upotreba električnih trotineta\nNe zauzimaju puno prostora, lako se kreću svuda, ali za njih još ne postoje zakonske regulative u većem broju svetskih država, pa je nemoguće procesuirati eventualne incidente ili ozbiljnije nesreće.\nUpravo ta ekspanzija, kao i mogućnost kretanja i po ulici i po trotoarima, počela je da kod jednog dela građana zbog porasta broja nezgoda stvara nezadovoljstvo, ali i da otvara nekoliko pitanja - koliko su zaista bezbedni po učesnike u saobraćaju, smeju li da ih voze deca, kako se vozači tretiraju ukoliko voze u alkoholisanom stanju, te da li će, poput biciklista i vozača skutera i motora, i vozači trotineta morati da koriste zakonski propisanu zaštitnu opremu?\nElektrotrotineti su u Nemačkoj legalizovani u junu ove godine i vode se kao motorna vozila. To znači da vozači moraju da poštuju zakon o saobraćaju koji važi i za vozače automobila i kamiona.\nNaime, oni su pomenute trotinete podelili u dve grupe, pa će tako oni koji se kreću do 12 km/h, moći da se kreću po trotoarima, dok će oni brži morati da se kreću po stazama za bicikliste. Od juna ove godine, da bi vozili trotinet koji se kreće do 20 km/h, mladi Nemci moraju da budu stariji od 14 godina.\nU Francuskoj su bili malo rigorozniji prema ljubiteljima i korisnicima ovog električnog vozila, pa su tako u delovima grada koji su gusto naseljeni propisali dozvoljenu brzinu od "samo" 6 km/h, dok je u onima koji nisu toliko naseljeni, propisana maksimalna brzina 25 km/h. Za povredu zakona propisana je kazna koja varira od 35 do 135 evra.\nBritanci su za sada zabranili kretanje električnih trotineta po trotoarima ako se kreću brzinom većom od 30 km/h.\nZbog velikog broja nezgoda, njih više od 1.500, i u Americi traže da se pooštre pravila za korišćenje električnih trotineta u toj zemlji. Kada se radi o Australiji, ako se električni trotinet kreće brzinom do 25 km/h, on ima status bicikla i podložan je pravilima propisanim za bicikliste.\nGradske vlasti Ostina, prestonice Teksasa, zatražile su da centar uz kontrolu i prevenciju istraži nesreće povezane sa elektrotrotinetima. Studija iz maja pokazala je da je svaki treći povređeni korisnik elektrotrotineta nastradao već pri svom prvom putovanju. Uz to, čak 63 odsto povređenih vozača je pre udesa vozilo trotinet manje od devet puta. U studiji se preporučuje nadležnima da uvedu obuku budućim korisnicima.\nJedan od najvećih problema, pored neprilagođene brzine kojom se kreću po trotoaru, jeste sigurno i to što vozači trotineta ne nose opremu koja ih čini vidljivim u saobraćaju tokom kretanja po ulici, odnosno, fluorescentne prsluke koji tokom vožnje koriste biciklisti. Nažalost, prema dostupnim podacima, vozači često ne nose ni zaštitne kacige, štitnike za laktove i kolena te ako dođe do pada, mogu da nastupe ozbiljne povrede.\nIpak, problem na koji se najčešće žale stanovnici gradova širom sveta, pa i Beograđani, jeste činjenica da se vozači električnih trotineta često uzrokuju nezgode u kojima dolazi do povreda usled neprilagođene brzine, ali i nepostojanja zvonceta ili sirene na samom volanu, kojim bi vozači upozoravali na svoje prisustvo, pošto je sam trotinet tokom kretanja gotovo bešuman.\nNemačka policija je saopštila da je nekoliko stotina vozača elektrotrotineta ostalo bez vozačke dozvole nakon što su uhvaćeni pijani na svojim dvotočkašima tokom Oktoberfesta.\nOd tog broja njih 254 ostalo je bez dozvole, dok su u 32 slučaja policajci sprečili mortus pijane da se voze na dva točka. Policija je tokom festivala imala problema i da spreči osobe pod uticajem alkohola da iznajmljuju elektrotrotinete. Iako je na prostoru Terezinih livada, gde se Oktoberfest održava, bio ograničen rad aplikacije za njihovo iznajmljivanje, svake večeri nakon završetka festivala okolne ulice su bile prepune nasumično ostavljenih dvotočkaša.\nU Srbiji vožnja električnih trotineta nije zakonski regulisana, tako da možete da ih vidite po biciklističkim stazama, trotoarima, ali i ulicama. Čak i saobraćajni stručnjaci i profesori imaju različite poglede na situaciju, te jedni smatraju da im treba omogućiti da voze trotoarom, uz smanjenu brzinu, a drugi da su trotoari namenjeni isključivo pešacima.\nJedan od retkih zvaničnika koji se konkretno oglasio o ovom pitanju bio je zamenik gradonačelnika Beograda Goran Vesić.\n- Imate paradoksalnu situaciju - ako vozite bicikl, treba vam kaciga, ako vozite motor, takođe morate da imate kacigu i položeno za motor, a ako vozite trotinet ne treba vam ništa! Pri tom, krećete se brzinom kojom maltene bez problema možete da ubijete čoveka - rekao je Vesić, označavajući kao gorući problem činjenicu da za trotinete još ne postoji adekvatna regulativa.\nOn je nedavno naveo da su električni trotineti "opasni i za vozače i za pešake".\n- Ne kažem da ih treba ukinuti, oni postoje svuda u svetu, ali njihovo kretanje mora zakonski da se reguliše. Smatram da je to izuzetno važno jer ovo je zaista postalo suludo. Idete trotoarom i strahujete da će vas neko udariti. Pa oni nemaju ni zvonce! -\nU Beogradu je zabeleženo nekoliko incidenata. Tako je, na primer, sedmogodišnji dečak povređen u Bulevaru kralja Aleksandra kada je na njega naleteo vozač sa električnim trotinetom. Zadobio je lakše povrede skočnog zgloba i glave, a sve se desilo nedaleko od ulaza zgrade u kojoj stanuje, u trenutku kada se nalazio u društvu svoje majke.\nPrema navodima, pravila vožnje električnih trotineta u Srbiji biće uređena novim Zakonom o bezbednosti saobraćaja na putevima, koji uveliko priprema radna grupa MUP-a, a koji bi mogao da stupi na snagu u prvoj polovini sledeće godine.\nDok država ne uredi drugačije, jedino rešenje konflikta na relaciji pešaci - vozači električnih trotineta jeste u toleranciji, odnosno u tome da korisnici popularnih električnih vozila počnu da stavljaju sirene ili zvonca na svoje dvotočkaše, kao i da prilagode brzinu prilikom vožnje po trotoaru na mestima gde nemaju prilike da voze stazama predviđenim za bicikliste ili kada se kreću po uskim trotoarima. S druge strane, pešaci moraju da razviju svest da uz ljude na rolerima i bicikliste, prostor dele i sa vozačima električnih trotineta.\nNajvažnija stvar jeste da su na trotoarima i na ulici svi učesnici u saobraćaju bezbedni, tako da obazrivost, adekvatna signalizacija, kao i zaštitna sredstva, ipak nemaju cenu.\nIzvor: Vebsajt Blic, Stevica Rajčetić 12.10.2019.


Vlada razmišlja o smanjenju akciza, ali ne o zahtevima s ulice - AgroSmart\nVlada razmišlja o smanjenju akciza, ali ne o zahtevima s ulice\nsreda, 13. juna 2018.\nMinistar finansija Siniša Mali izjavio je danas da Vlada Srbije razmišlja o smanjenju akciza na gorivo i da se još procenjuje kakve bi to imalo efekte.\n„Intenzivno radimo s predsednicom Vlade (Anom Brnabić) na tome da nađemo najbolju meru i da izađemo građanima u susret i po tom pitanju. Ali apsolutno ne da odgovoramo na one proteste sa ulica i zahteve sa ulica“, rekao je Mali. Dodaje da se ne može svaka mera posmatrati izolovano i da je prioritet povećanje konkurentnosti privrede merama koje će doprineti rastu privednih aktivnosti.\nŠef Misije MMF za Srbiju Džejms Ruf izjavio je danas da smanjenje akciza u Srbiji nije prioritet. On je rekao da su cene goriva porasle u prethodnih godinu dana, ali da je to uzrokovano rastom globalnih cena nafte na svetskom tržištu i nije posledica povećanja akciza.\n„U ekonomiji cene rastu i padaju. Fokusiramo se na ukupan uticaj kretanja cena, a ne na jedan element koji raste ili pada“, dodao je Ruf. On je objsnio da iz tih razloga smanjenje akciza u Srbiji nije prioritet.\nRuf je objasnio da je MMF više fokisiran na smanjenje poreza na rad ili smanjenje poreza na dobit što bi bio podsticaj investitorima.\nakcize gorivo mali


Izvor: Luftika.rs, 23.Maj.2020, 20:57\nOVAN Posao Mislite da sve možete sami da radite. Da, to je tačno, samo što oni koji su oko Vas ne misle tako. Imate priliku da se pokažete kroz poslove koji traže znanja iz tehnike. Merkur planeta koja ima trenutnu poziciju prividnog kretanja u nazad, omogućiće da završite neka važna dokumenta onda kada niste bili u prilici da to uradite.\nLjubav Imate osećaj da vas sad ne zanima ljubav, niti bilo kakvo vezivanje. Vama je bitna karijera u ovom trenutku, nećete da narušavate bilo kakvu poslovnu energiju zarad emocija koje možda i nisu prave po vašem...\nPogledaj vesti o: Horoskop - Ovan, Horoskop za maj\nLuftika.rs: Dnevni horoskop za 25. maj 2020. godine


"ADMIRAL KUZNJECOV" - ruski udarni adut - Nova Borba\n"ADMIRAL KUZNJECOV" - ruski udarni adut\n"Admiral Kuznjecov" najveći je brod u ruskoj mornarici.\nNjegova dužina je 306,45 metara, što je približno jednako dužini tri fudbalska terena. Ukupna visina od 64,49 metara je približno u korelaciji sa visinom zgrade od 20 spratova. Istovremeno, maksimalna brzina je 29 čvorova (54 km /č).\nGlavno naoružanje nosača su palubni borci Su-33 i MiG-29K / KUB, kao i helikopteri Ka-27 i Ka-29. Tokom sirijske kampanje “Admirala Kuznecova”, po prvi put su na nosaču postavljeni helikopteri Ka-52K "Katran", piše Glas Moskve.\nPored toga, "Admiral Kuznjecov" može udarati na neprijateljske brodove. Govorimo o krstarećim projektilima "Granit", protivavionskim raketama, artiljerijskom sistemu "Kortik", zenitnom raketnom sistemu "Kinžal".\nGrupa “Admirala Kuznjecova” pokrenula je manevre u istočnom delu Sredozemnog mora sa obale Sirije 12. novembra 2016. godine.\nNekoliko dana kasnije, 15. novembra 2016. godine, palubnim lovcem Su-33, prvi put u istoriji ruske mornarice “Kuznjecov” je udarao na položaje terorista Islamske države u sirijskim provincijama Idlib i Homs.\nTo je ujedno i bila prva borbena primena nosača u istoriji\nUkupno, piloti su sproveli oko 450 borbenih letova, tokom kojih je na teritoriji Sirije uništeno 1.200 objekata terorista.\nPosle vraćanja nosača u februaru 2017. godine do mesta stalnog raspoređivanja, "Admiral Kuznjecov" je upućen na zakazane popravke, nakon čega će se vratiti u rusku mornaricu.


DOK SAM JA PREDSEDNIK, SRBIJA ĆE BITI POŠTOVANA! Vučić: Rukovodim se interesima naše zemlje, ali imam i svoj ponos! (VIDEO) - Informer\n11:09 >> 12:47 Politika 2\nDOK SAM JA PREDSEDNIK, SRBIJA ĆE BITI POŠTOVANA! Vučić: Rukovodim se interesima naše zemlje, ali imam i svoj ponos! (VIDEO)\nPremijer Mađarske Viktor Orban stigao je danas u posetu Beogradu gde se sastao sa predsednikom Srbije Aleksandrom Vučićem\nVučić je rekao da su odnosi Srbije i Mađarske najbolji u savremenoj istoriji i dodao da su najbolji i kada su u pitanju politički, ali i ekonomski odnosi.\n- Zahvalan sam premijeru Orbanu što je imao želju da i pre nekoliko godina krenemo u borbu sa vetrenjačama i izuzetno sam srećan što danas imamo izuzetno dobre odnose - rekao je Vučić.\nIstakao je da ekonomski odnosi nikada nisu bili razvijeniji.\nKako kaže, Mađarska je za Srbijeu treći partner na nivou EU.\n- Imamo odličnu saradnju i zahvalan sam na svim investicijama koje su stigle u Srbiju, a posebno na činjenici da su zainteresovani da ulažu na celoj teritoriji Srbije. Tako da ćemo uskoro moći da vidimo izuzetnu kompaniju u Arilju - rekao je Vučić.\nKako kaže, posebno je zamolio za podršu na EU putu Srbije.\n- Zahvalni smo i gospodinu Verheju koji mnogo pomaže Srbiji, ali sam zamolio i za još veću podršku Srbiji, iako su nas i do sada podržavali - rekao je Vučić.\nIstakao je da uvek razmišljaju šta da kažu, poštuju prava nacionalnih manjina i dodaje da su uvek tu da kažu dobre reči za našu zemlju.\n- Uvereni smo da ćemo uz njihovu pomoć uspeti da osiguramo sigurnu evropsku budućnost za našu zemlju - rekao je Vučić.\n"Mnogo nade polažem u budućnost naših odnosa." - Predsednik Republike Srbije Aleksandar Vučić sastao se sa predsednikom Vlade Mađarske @orbanviktor.\nA post shared by Aleksandar Vučić (@buducnostsrbijeav) on May 15, 2020 at 4:15am PDT\nVučić je rekao da je mađarski narod u Srbiji most našeg iskrenog prijateljstva i dodao da veruje da će to zauvek tako i biti.\n- Želimo da iskažemo zahvalnost u toku borbe sa kovidom-19, u trenucima kada nije stizala pomoć sa mnogih strana. Posebno u savetima kako da dođemo do robe, medicinskog materijala i uređaja - rekao je Vučić i dodao da ga je obavestio o svemu što se zbiva u regionu.\nPredsednik Republike Srbije Aleksandar Vučić sastao se sa predsednikom Vlade Mađarske @orbanviktor.\nA post shared by Aleksandar Vučić (@buducnostsrbijeav) on May 15, 2020 at 2:50am PDT\nKako kaže, zamolio je za razumevanje Mađarske, i dodaje da je zahvalan što su se trudili da uvek razumeju i srpske stavove i da nam pomognu i budu zajedno sa nama.\nNiko nije Srbiju tako dobro razumeo kao naši Mađarski prijatelji, po pitanjima od nacionalnog značaja"\nIstiče da su razgovarali i o saradnji iz oblasti sporta i kulture.\n- Uvek razgovaramo kako i na koji način da zajednični istupamo, i kako da neke od naših kompanija zajednički istupaju - rekao je Vučić i dodao da su razgovarali i o izgradnji pruge Beograd-Budimpešta.\nIstiče da polažu mnogo nade i jedni i drugi u dobre odnose i u budućnosti između dve zemlje.\nHvala za izuzetne bilateralne odnose, a posao svih u budućnosti biće da čuvaju te odnose i da brinu o njima\nVučić je čestitao Mađarskoj na uspešnoj borbi sa koronavirusom, kao i ekonosmkim rezultatima. Dodao je da očekuje prijateljsku utakmicu u borbi ko će imati najveći ekonomski rast.\nOdgovrajući na pitanja novinara, Vučić je rekao da njega ne interesuje da li će neko da ga kritikuje ili hvali, i dodaje da želi da pita građane Srbije da li su dobili nešto loše od Mađarske i Viktora Orbana.\nZapitao je koliko zemalja znamo da je ulagalo više u Srbiju u poslednjim godinama od Mađarske.\n- Ja se rukovodim interesima Srbije, a sa druge strane imam i svoj ponos. Ako hoćete da birate klimoglavce koji će da služe interesima nekih drugih, a ne sopstvenih. Dok sam ja predsednik Srbija će biti poštovana jer njena reč važi, a rukovodstvo će se rukovoditi interesima građana Srbije - rekao je Vučić.\nNa odvojenom sastanku, razgovaraju ministar finansija Siniša Mali i mađarski ministar spoljnih poslova Peter Sijarto.\nPremijer Mađarske Viktor Orban sleteo je na aerodrom “Nikola Tesla” oko 10.30.\nOrbana je na aerodromu dočekala ministarka za evropske integracije Jadranka Joksimović.\nPremijer Mađarske Viktor Orban, koji će se danas u Beogradu sastati sa predsednikom Srbije Aleksandrom Vučićem, sleteo je na aerodrom “Nikola Tesla” oko 10.30.\nPredsednik Srbije i mađarski premijer obratiće se medijima nakon sastanka.\nAleksandar Vučić Jadranka Joksimović Doček Aerodrom Nikola Tesla Poseta Beogradu Viktor Orban premijer Mađarske\nU TEŠKIM VREMENIMA VAŽNA JE SOLIDARNOST! Vučić se danas sastao sa Orbanom u Beogradu!\ndobro dosao! madarska je vazan, jako vazan komsija\nPotpuno je jasno zasto se Madjari guraju uz Srbiju ali trenutno to i nama odgovara. Istina je da smo trenutno jako dobri nazovi `prijatelji` i to nije politicka kurtoazija. Interes Madjara je pre svega ekonomske prirode, tj. pristup Evroazijskom trzistu ciji je Srbija clan i ciji razvoj tek krece ali i drzanje otvorenih vrata za moguci spas odrzavanjem dobrih odnosa sa Rusijom i Kinom u slucaju stvaranja nove svetske i bezbednosne politike u kojoj po obicaju najvise mogu da stradaju manje drzave. Do okretanja Madjarske prema Srbiji doslo je jos ranije zahvaljujuci pravovremenoj viziji Orbana a kao posledica bliske politike Rusije a narocito Kine prema Srbiji jer Madjari vec duze vremena ratuju sa EU oko mnogih losih resenja i prica nije naivna. Medjutim, Ruse a narocito Kineze ne zanima previse Madjarska kao clanica EU i zato je Srbija prva stanica za udvaranje. Od ove zenske ce Madjari ipak tesko proci do onih iz `Spic` klase tako da se Srbi naviknite na Madjarsko udvaranje i prisustvo. Pljuste `poljupci` na sve strane...


RTS :: Koliko su opasni džihadisti sa Kosova\nDruštvo Koliko su opasni džihadisti sa Kosova\nKoliko su opasni džihadisti sa Kosova\nčetvrtak, 03. mar 2016, 19:30 -> 19:46\nZa sada nema potvrde da su osobe uhapšene juče na Kosovu planirale napade u centralnoj Srbiji. Analitičari kažu da Srbija trenutno nije na meti terorista jer im je cilj da na Balkanu omasove svoju organizaciju. Ipak, upozoravaju na stavove međunarodnih bezbednosnih službi koje su ocenile da Islamska država na Kosovu deluje nesmetano.\nDžihadisti su uhapšeni na osnovu podataka dobijenih od stranih obaveštajnih službi. Sumnja se da su regrutovali nove članove za potrebe Islamske države. Ova tema na Kosovu nije nova, s obzirom na to da su o njoj pre dva dana raspravljali članovi Odbora za bezbednost kosovske skupštine.\n"U ovom momentu, prema rečima samog direktora, slučajevi koje smo imali u prošlom periodu nisu bili povezani sa delovanjem Islamske države i u dogledno vreme nema nagoveštaja da se bilo šta organizovano sprema, bilo na Kosovu, bilo u Srbiji, bilo u regionu", kaže Nenad Rašić iz tog odbora.\nTo, upozoravaju analitičari, lako može da se promeni. Najveći bezbednosni problem predstavljaju oni koji se vraćaju sa ratišta u svoje sredine. U prethodnom periodu islamisti su regrutovali pristalice u Prizrenu, Kosovskoj Mitrovici, Kačaniku, Prištini.\nAnalitičar Naim Rašiti navodi da je to novi fenomen, sa kojim kosovsko društvo i vlada ne znaju dobro da se bave.\n"Do prošle godine oni su radili otvoreno u svojim zajednicama, ali posle određenih hapšenja nisu više toliko uspešni", kaže Rašiti.\nProfesor Fakulteta bezbednosti u penziji Milan Mijalkovski ističe da je prioritet džihadista da Balkan iskoriste kao bazu za obuku i regrutovanje novih članova i da omasove organizaciju.\n"Nemaju prioritetan cilj da sada izvode terorističke napade ovde. Inače, ne dao bog da donesu takvu odluku", kaže Mijalkovski.\nPoznavaoci ocenjuju da različite islamske organizacije ulažu mnogo novca na Kosovu. Deo se koristi za mobilizaciju novih pristalica.\nDirektor Radio Beograda Milivoje Mihajlović kaže da je strah jedan od osnovnih elemenata regrutnog sistema Islamske države.\n"Reći ću samo nekoliko podataka iz prištinske štampe. Lokalni hodža u Peći je u džamiji rekao da ne treba da ljudi sa Kosova idu da se bore u jedinicama Islamske države. Posle tog događaja kolima su ga jurili po ulicama da ga zgaze", navodi Mihajlović.\nU odnosu na broj stanovnika Kosovo je teritorija koja je, prema procenama stranih službi bezbednosti, dala najviše pripadnika Islamske države. Pojedini mediji prenose da ih je gotovo hiljadu, što onih koji učestvuju u borbama, što onih zaduženih za logistiku i regrutovanje.\n(petak, 04. mar 2016, 08:54)\nZapadna Evropa nije pomogla Srbiji 1391 godine. U gradjanskom ratu u BiH od 1992-95 godine Zapadna Evropa je dovela islamiste da se bore protiv Srba, priznali su KiM kao drzavu i neka sada gledaju sta im ti isti prijatelje rade pred vratima.\n(petak, 04. mar 2016, 02:30)\nanonymous wasa [neregistrovani]\ndzihadisti na kosovu\nsvi oni koji su otisli u siriju u dzihadist nikad ja njima nebi dao dozvolu da se vrate nazad kuci\njednog dana i vi cete to svatiti\n(petak, 04. mar 2016, 01:49)\nSvasta bi oni radili za pare\nPa cak se i borili se za ID, i onako nemaju posla.


POKRETNA STENA Nemački fudbaler: Vidić je sa 90 kilograma leteo po terenu i uništavao me!\nFoto: Igor Sandić / RAS Srbija\nFudbalski reprezentativac Nemačke Mario Gomez rekao je da nikada neće zaboraviti duele sa našim Nemanjom Vidićem, koji ga je, kako kaže, dovodio do ludila dok je predvodio odbranu Mančester junajteda.\n"Uvek sam pokušavao da proučim protivničku odbranu. Ponekad protiv sebe imate golmana kao što je Iker Kasiljas ili kako ga mnogi zovu "ubica penala". Tu je i jedan defanzivac, koji te uništi za 90 minuta. To je Nemanja Vidić, on će mi uvek biti u mislima", rekao je Gomez, prenosi "Skaj Sport".\nBivši napadač Štutgarta, Bajerna i Fjorentine kaže da nije imao rešenje za Vidića, posebno kada je igrao protiv reprezentacije Srbije.\n"Mislim da nikada neću zaboraviti utakmice protiv njega dok je igrao u punoj formi za Mančester junajted ili kada su se sastale Nemačka i Srbija. Uništio me je za tih 90 minuta. Nije mi jasno kako 190 centimatera i blizu 90 kilograma težak Srbin može da bude svuda na terenu. Činilo mi se da gde god krenem, on me sačeka. Pokušam desno ili levo, on je tu. Čak i kada napravim prednost, sekund kasnije on je ispred mene i blokira moj šut", rekao je Gomez.\nIpak, smatra da ma koliko loše izgledao na terenu, napadač mora da veruje da može da stigne do pogotka.\n"Kada ste napadač, i imate Vidića naspram sebe, morate da zaboravite tih 89 minuta, jer u preostalom vremenu možete da dođete u šansu", poručio je Gomez.\n"PREGOVARAM SA BARSOM I REALOM, A AKO NE USPE..." Legendarni golgeter najavio KRAJ KARIJERE! /VIDEO/\nMISLILI SMO DA OVO NIKADA NEĆEMO ČUTI I Nemanja Vidić se PLAŠI jednog fudbalera, on mu je odmah uterao strah u kosti


Šarović se dodvorava Sarajevu – mojKontakt portal – Radio Televizija Kontakt\n“Umjesto da, nakon što je njegova stranka jednostrano napustila platformu o zajedničkom političkom djelovanju sa SNSD-om, podnese ostavku i na taj način sačuva barem minimum dostojanstva nekad vodećeg političara u Republici Srpskoj, Mirko Šarović se u svojim izjavama dodvorava sarajevskim političarima i strancima, pokazujući da je spreman na sve samo da bi ostao u ministarskoj fotelji”, rekao je Košarac u izjavi Srni.\nOn je istakao da takav Mirko Šarović ne treba nikome, a pogotovo ne Republici Srpskoj u zajedničkim institucijama BiH.\nKošarac, koji je i šef Kluba srpskih delegata u Domu naroda parlamenta BiH, upozorava da Šarovićeve izjave, posebno one koje odriču pravo Srbima na samoopredjeljenje, nanose veliku političku štetu Republici Srpskoj.\n“Očigledno da je Šarović spreman da plati najskuplju cijenu kako bi oprao svoju više nego sumnjivu političku biografiju. On je vidno nervozan i nesiguran kada odgovara na pitanja o njegovim poznanstvima sa kriminalcima i ubicama, ali je miran i relaksiran kada na Federalnoj televiziji govori da priča o referendumu u Republici Srpskoj predstavlja ‘prodaju magle”, ocijenio je Košarac.\nOn je naglasio da takvi istupi u kojima se Šarović predstavlja kao novi spasilac BiH, čak i među sarajevskim novinarima umjesto sažaljenja izazivaju podsmijeh i gađenje.


Aloja-vera.com Kategorije proizvoda Aloe Vera Gel\nForever ImmuBlend 355\nForever ImmuBlend predstavlja potporu svih aspekata funkcionisanja imunog sistema, od prve do poslednje odbrambene linije. Neophodan je u kombinaciji sa Aloja Vera gelom (uz dodatak antioksidanasa) jer zajedno deluju na kompletno podizanje imuniteta kompletnog organizma. Imunski (imunološki) sistem je odbrambeni sistem organizma koji ga štiti od napada stranih mikroorganizama (virusa, bakterija, gljivica i parazita), njihovih hemijskih supstanci (toksina), kao i sopstvenih izmenjenih (npr. tumorske) i istrošenih ćelija.\nPostoje dve komponente ovog sistema: nespecifični, urođeni i specifični, stečeni imunitet.\nNespecifični imunitet čini prvu liniju odbrane organizma, postoji pre kontakta sa uzročnicima bolesti i reaguje na isti način prema svakom štetnom agensu.\nSpecifični imunitet se razvija u kontaktu sa uzročnicima bolesti, ne postoji pre prvog kontakta i potrebni su dani, nedelje, meseci da bi se razvio. Ova dva dela imuniteta ne deluju razdvojeno jedan od drugog, već se međusobno dopunjavaju.\nImunitet može biti oslabljen iz više razloga: kao posledica nekog upalnog procesa, bolesti, nedovoljnog unosa hranljivih materija iz hrane, ili pod uticajem nekih virusnih ili baktrijskih infekcija, a i kao posledica neredovne ishrane i loseg načina života (pusenje, alkohol, rad po smenama, iscrpljenost, stres. . . )\nU poremećaje imunskog sistema spadaju autoimune bolesti, alergijske reakcije, kao i stanja imunodeficijencije (smanjene aktivnosti odbrambenog sistema). Kod autoimunih bolesti je poremećeno svojstvo imunloške tolerancije prema sopstvenom tkivu, pa odbrambeni sistem reaguje protiv sopstvenog organizma. Kod alergijskih reakcija dolazi do preteranog aktiviranja imunskog sistema, kao i do aktiviranja pogrešnih mehanizama odbrane. Imunodeficijencije mogu biti urodjene i stečene (npr. SIDA)\nUsled oslabljenog imuniteta dolazi do razvoja raznih AUTOimunih bolesti:\nAutoimune bolesti su brojni poremećaji koji nastaju kao posledica gubitka imunološke tolerancije organizma na sopstvene antigene, ili najkraće rečeno radi se o bolestima kod kojih sam organizam napada sopstvene ćelije. Ove bolesti se najčešće javljaju kod osoba sa genetičkom predispozicijom, izazvanom brojnim egzogenim i endogenim faktorima. Bilo koji poremećaj u radu imunskog sistema ima za posledicu slabost tog sistema, koja dovodi do različitih poremećaja, koji mogu biti od lakih alergijskih do teških imunoloških bolesti, različitih imunoloških deficijencija i tumora.\nSvaki od sastojaka naše originalne mešavine je posebno odabran zbog odlučujuće uloge koju ima u poboljšanju funkcije imunog sistema Našeg organizma.\nOna pomaže biološkom odbrambenom sistemu da dostigne svoje maksimalne mogućnosti da biste mogli bez brige da obavljate svoje svakodnevne poslove.\nZdrav i jak imunitet se postiže i održava tako što je neophodno da u našem telu bude više zdravih ćelija, a broj zdravih ćelija zavisi od ćelijske ishrane:\nZdrava ćelija = Zdrav organizam + pravilna ishrana = Jak imunitet\nNaša hranljiva mešavina koja pojačava imunitet obuhvata snagu laktoferina, maitake i shiitake pečuraka, zajedno sa vitaminima C i D, kao i dodatkom cinka.\nSvaki od ovih ključnih sastojaka doprinosi blagostanju Vašeg organizma:\nFrukto-oligosaharidi – proizvode zdravu koncentraciju probiotskih bakterija u sistemu za varenje.\nLaktoferin – potpomaže proizvodnju imunih celija i održanje optimalne koncentracija korisnih bakterija u crevima\nMaitake i shiitake pecurke – potpomažu proizvodnju imunih celija i kardiovaskularnu funkciju\nVitamin D– pojačava imune celije\nVitamin C –bori se protiv slobodnih radikala\nCink – bori se protiv slobodnih radikala i potpomaže proizvodnju imunih celija\nOva ekskluzivna formula odnosi se na sve aspekte funkcionisanja imunog sistema, obezbedujuci osnovne hranljive sastojke za zdrav imuni sistem i prirodne biljne sastojke koji sinergicki pojacavaju imunu funkciju\nOstali sastojci su specijalno odabrane materije iz voća, povrća i u medicini priznatih lekovitih biljaka: mikrokristalna celuloza, hidroksipropil metil celuloza, stearinska kiselina, magnezijum starat, kroskarmeloza natrijum, silicijum dioksid, natrijum karboksi-metil celuloza, dekstrin, dekstroza, soja lecitin i natrijum citrat.\nVaša IP adresa 54.172.221.7 utorak, 22 januar 2019 11:53


Android revija » „BEOGRAD PRIČA“ – Telekom Srbija i TO Beograda predstavili android aplikaciju „BEOGRAD PRIČA“ – Telekom Srbija i TO Beograda predstavili android aplikaciju – Android revija\nNesvakidašnjim obilaskom glavnog grada uz pomoć mobilnog telefona, Telekom Srbija, u saradnji sa Turističkom organizacijom Beograda predstavio je sveobuhvatnu aplikaciju čiji je sastavni deo “izmenjena stvarnost” (augmented reality) – „Beograd priča“.\nBesplatna android aplikacija „Beograd priča“ na jednostavan, brz, edukativan i zabavan način, korisnike vodi na više od 30 gradskih lokacija i donosi potpuno novu percepciju prestonice. Nakon preuzimanja aplikacije sa Googel Playa, dovoljno je da se kamera pametnog telefona usmeri ka najbližoj lokaciji. Istog trenutka otvoriće se niz kratkih priča, a audio vodič započeće svoju naraciju, tako da korisnici mogu da budu usredsređeni na arhitekturu građevina, institucija, spomenika, verskih objekata i na detalje, a ne na ekran telefona.\nUcrtane mape, koje korisnika vode kroz prošlost i sadašnjost Beograda, omogućavaju da se razgledanje unapred isplanira, a aplikacija će predložiti i navoditi najboljom rutom za obilazak, uzimajući u obzir mesto na kome se u tom trenutku korisnik nalazi.\n„Telekom Srbija sprovodi projekte koji imaju višestruki značaj za lokalnu zajednicu. Želja nam je bila da na zabavan i do sada neviđen način predstavimo naš grad svima koji žele bolje da ga upoznaju – kako strancima i građanima Srbije koji su nam uvek dragi gosti, tako i sugrađanima koji često u žurbi ne obraćaju pažnju na lepote i istorijski značaj zdanja kojima su svakodnevno okruženi. Verujem da će svi uživati koristeći aplikaciju “Beograd priča” i mnogo toga novog saznati“ rekao je Bojan Svilanović, šef Službe za odnose sa javnošću Telekoma Srbija.\nAplikacija je dostupna na srpskom i engleskom jeziku, a sadrži i specijalan dodatak namenjen posetiocima EXIT-a, sa lokacijama na Petrovaradinskoj tvrđavi.\n“Izuzetno nam je zadovoljstvo što Beograd dobija jednu ovakvu aplikaciju koja po svom konceptu i sadržajima predstavlja tehnološku inovaciju, ne samo u našoj zemlji već i šire. Ova aplikacija će pomoći Beograđanima i gostima da bolje upoznaju Beograd i čuju njegove priče. Aplikaciju ćemo promovisati kako u Beogradu, tako i u inostranstvu. Zahvaljujemo se kompaniji Telekom Srbija koja je ovim projektom doprinela promociji i razvoju turizma Beograda”, izjavio je Dejan Veselinov, direktor Turisticke organizacije Beograda.\nAplikacija “Beograd priča” urađena je za dve najzastupljenije platforme u svetu pametnih telefona Android i iOS. Podržava modele telefona koji imaju Android 2.3 “Gingerbread” i modele novije generacije.\nMeđu lokacijama koje su obuhvaćene prvom verzijom aplikacije „Beograd priča“ su, između ostalih, Pobednik, spomenik Knezu Mihailu, Spomenik zahvalnosti Francuskoj, Karađorđu, Terazijska česma, spomenik Vuku Karadžiću, zgrada Skupštine grada, zgrada Predsedništva, Narodna skupština, hotel Moskva, kafana Znak pitanja, Narodna i Biblioteka grada Beograda, kuća Đure Jakšića, konaci knjeginje Ljubice i kneza Miloša, muzeji Nikole Tesle i „25. maj“, Kuća cveća, Saborna crkva, Hram Svetog Save, Crkva Svetog Marka, Crkva Ružica, Crkva Krista Kralja, Sinagoga i Bajrakli džamija.\nAplikacija će biti unapređivana, i proširena sa novim gradskim lokacijama, a „EXIT special addition“ poslužiće kao osnova za zasebnu aplikaciju „Novi Sad priča“, koju Telekom Srbija priprema u saradnji sa Turistickom organizacijom Novog Sada.\n„BEOGRAD PRIČA“ – Telekom Srbija i TO Beograda predstavili android aplikaciju was last modified: July 8th, 2013 by Goran Aničić\nAndroid aplikacijaAndroid aplikacijeAugmented RealitybeogradBeograd pričabeorad aplikacijaBGTelekom-Srbija


Otkup automobila sa lizinga - Otkup automobila Beograd\nOtkup automobila Beograd » Otkup vozila teme » Otkup automobila sa lizinga\nU aktuelno vreme sve manje osoba može za keš da nabavi automobil, pa se stoga odlučuje za nabavku automobila na lizing, to povlaci dobre i loše strane, dobra je to što možete nabaviti željeni automobil, a loša tek stiže samim tim što ste stalno vezani za rate i morate redovno da ih otplaćujete. Banke su veoma predane kada je reč o otplaćivanju ugovorenih rata, dosta je da zadocnite sa nekoliko i odmah vam oduzimaju automobil, da ne pričamo o tome da ako ne platite i uzmu vam automobil morate da plaćate i ležarinu, ne dopustite da vam takva nabavka izađe na nos i presedne, u slučaju da vam je postalo teško da robujete u ovom smislu, kontaktirajte nas jer ćemo vam i tada izaći u susret i pazariti vaš polovan automobil sa lizinga.\nU slučaju da ne želite više bankama da isplaćujete korist, a želite nov automobil, automobil koji će da se vodi na vaše ime, a ne na ime banke, otvoreno nam se javite i prodajte nam ga, mi shvatamo šta su prave patnje kad je automobil kupljen na lizing i znamo kakve ugovore banke zahtevaju, mi se brinemo za vas i hoćemo da vam potpomognemo, mnogo godina se bavimo ovim biznisom, posedujemo iskustva, i znamo kako i šta treba da se radi.\nOd Vas obavljamo otkup automobila sa lizinga hitro i efikasno, ne trebate da se zamarate procesima i odredbama, jer mi to službujmo umesto vas, prihvatamo sve obaveze otplate prema banci ili drugoj lizing poslovnici, jedino što treba da učinite je da nas kontaktirate i sa nama ugovorite otkup automobila sa lizinga, nemojte da dopustite da vam se ova, nekada uspešna poslovna odluka, pretvori u noćnu moru.\nPostupak je lak, neophodno je samo da nam predate prava na otkup automobila sa lizinga i mi obavljamo sve druge poslove, potpuna dokumentacija oko prenošenja vlasništva, prenošenja lizinga i otplate vaših obaveza prema lizing kompaniji su naš posao, vi ne morate ništa da strepite, najvažnije je da kod nas primite najpogodniju cenu za vaš automobil. Isto tako, pri zameni automobila staro za novo i nabavka novog automobila na lizing, auto kuće uvek ponudjuju lošiju i nižu cenu od nas, kontaktirajte nas i mi ćemo kupiti vaš automobil po mnogo višoj ceni, naša ekipa obavlja svu papirologiju umesto vas.\nNama nije vazno da li ste korisnik finansijskog ili operativnog lizinga, mi ćemo preduzeti otkup vašeg automobila po najpristupačnijim cenama, tu smo da završimo i gratis procenu, pozovite nas i uverite se u našu profesionalnost i povod zbog koga nam je toliko mušterija pružilo poverenje, nije vazno gde vam je adresa. Beograd ili neki drugi grad u Srbiji, radimo svugde, a za Vas smo dostupni stalno, oslobodite se automobila od lizinga već sada, pozovite naše službenike i lizing postaje davnina, keš isplaćujemo odmah, na licu mesta.


PCVesti - Sve jednostavniji sastanci na daljinu lako dostupni malim preduzećima\nby tnewson 15.04.2009\nBEOGRAD, 15. april 2009. godine – Cisco je predstavio novi paket Cisco TelePresence proizvoda i aplikacije koje omogućavaju saradnju bilo gde, uz smanjenje troškova i novo korisničko iskustvo. Kolaboracija je moguća svuda – od malih i srednjih preduzeća do velikih kompanija. Organizacije svih veličina, regionalne kancelarije i radnici na udaljenim lokacijama, sada će biti u mogućnosti da iskuse Cisco TelePresence iz bilo kog okruženja soba za konferencije, standardnih video konferencijskih sesija ili sesija zasnovanih na web- u, uključujući Cisco WebEx.\nCisco predstavlja dve nove aplikacije koje odvode Cisco TelePresence daleko ispred sastanaka:\nPredstavljen je i Cisco TelePresence System 1300 Series: Prvi Cisco TelePresence sistem napravljen za grupu do šest ljudi u zajedničkoj sobi za sastanke koristi jedan ekran i tri kamere. Za razliku od prethodnih TelePresence jedinica, manjih je dimenzija i služi se postojećim stolovima u konferencijskim sobama, pružajući mogućnosti fleksibilnijeg razvoja za predstavništva i preduzeća svih veličina.\n“Cisco je nanovo osmislio kako korisnici mogu iskusiti Cisco TelePresence i kako kompanije mogu promeniti način na koji posluju sarađujući na potpuno nov način. Od ličnih sastanaka sa savršenom interoperabilnošću, snimaka za prenos visokog kvaliteta, do sofisticiranih događaja, ovaj sledeći talas aplikacija za kolaboraciju značajno proširuje mogućnosti Cisco TelePresence, čineći ga korisnijim i fleksibilnijim za sve u svakoj kompaniji”, rekao je Charles Stucki, potpredsednik i direktor, TelePresence Systems Business Unit u kompaniji Cisco.\n|Search:Find More About Sve jednostavniji sastanci na daljinu lako dostupni malim preduzećima|


Oslobođenje - Šetnjom podržali novi zakon o kontroli duhana\nŠetnjom podržali novi zakon o kontroli duhana\nIz Udruženja PROI poručili su kako su tri četvrtine smrtnosti povezane sa pušenjem ili sa pasivnim pušenjem\nJavnost pozvali na oprez/Didier Torche\nČlanovi Udruženja PROI obavili su mirnu šetnju s ciljem izražavanja podrške novom zakonu o kontroli duhana u Federaciji BiH. Kako je kazala Arijana Knežević, menadžerica za komunikacije Udruženja PROI, ovaj zakon ima potencijal da samo na godišnjem nivou spasi hiljade života.\nŠetnja počela ispred Gradske tržnice/Didier Torche\n- Imamo podatke da su tri četvrtine smrtnosti povezane sa pušenjem ili sa pasivnim pušenjem. Mi smo tu da pozovemo na oprez i javnost i donosioce odluka, poručila je Knežević.\nŠetnja je organizovana uz svirku Sarajevo Drum Orchestra počela je ispred Gradske tržnice u Sarajevu, a završena ispred Federalnog parlamenta gdje je održana javna rasprava o Nacrtu zakona o kontroli i ograničenoj upotrebi duhana, duhanskih i ostalih proizvoda za pušenje u FBiH.\n(FOTO) U susret proljeću: Šetnja sarajevskim ulicama\n10/03/2018 u 17:00 h\n08/03/2018 u 21:18 h\nBorba se nastavlja: Žene i muškarci Tuzle marširali za jednakopravnost spolova\n08/03/2018 u 12:42 h\nBerlusconi podržava Salvinija kao kandidata za italijanskog premijera\n07/03/2018 u 11:23 h\nOtvoreno pismo muškaraca Hollywooda: Nismo svi zlostavljači\n05/03/2018 u 10:10 h


Odbijen zahtev 19 odbornika za zakazivanje vanredne sednice Skupštine - JuGmedia\nPIROT – Predsednik Skupštine Milan Popović odbio je zahtev 19 odbornika lokalne skupštine za zakazivanje vanredne sednice opštinskog parlamenta\nNa sednici bi se raspravljalo o uključivanju lokalne samouprave u rešavanje problema fabrike “AHA Mura Prvi maj“ u Pirotu i pružanja informacija o sadržini dokumenata prilikom privatizacije Industrije odeće “Prvi maj“.\nOpoziciona SNS-a ovaj potez smatra neodgovornim , traži da se sednica održi i traže da predsednik opštine podnese ostavku.\n„Smatram da je to sednica koja bi bila više politička i sam predlog je pisan kako bi neko dobio jeftine političke poene, dok se radnici sa druge strane muče kako da sastave kraj sa krajem. Zbog toga sam doneo odluku da odbacim ovaj zahtev-kaže predsednik SO Pirot Milan Popović.\nPopović podseća da je država u septembru 2012. godine prodala “Prvi maj“ i da je od tog momenta “AHA Mura“ preuzela “Prvi maj“ i preuzela obavezu da uposli 1.300 radnika.\n„Posle sklapanja i potpisivanja ugovora ovaj dokument prihvatila je i Agencija za privatizaciju i Vlada Republike Srbije. Opština Pirot je potpisala memorandum koji je pravno neobavezujući i preuzela obavezu da pomogne realizaciju obavezne investicije “AHA Mure“ od devet miliona evra. Upućivali smo zahteve Ministarstvu finansija, Agenciji za privatizaciji kako bi pomogli koliko možemo, ali smo uvek dobijali odgovore da mi nismo ti koji možemo da odlučujemo i učestvujemo u tome već da o tome odlučuju Agencija za privatizaciju, Vlada i ministarstva-rekao je Popović.\nDojučerašnji šef Odborničke grupe SNS Dimitrije Vidanović kaže da je njihova želja bila da po prvi put istina izadje na videlo i da se vide mogućnosti kako da se pomogne ovoj fabrici.\n„Odbijanjem zahteva za zakazivanje sednice, lokalna vlast je pokazala da je neodgovorna i nesposobna da rešava probleme. Ovo je jedna autistična vlast od koje tražimo da povuče obrazloženje o otkazivanju sednice i tražimo da se sednica održi- rekao je Vidanović.\nNarodni poslanik SNS-a u Skupštini Srbije Radmilo Kostić je pozvao predsednika opštine Pirot Vladana Vasića da pod hitno podnese ostavku, dok je narodni poslanik PS-a Dragan Todorović rekao je da je reč o pokušaju dobronamerne grupe ljudi koji žele da pokušaju da se zajedničkim snagama doprinese prevazilaženju problema u ovom preduzeću.\nČelnici Povereništva SNS-a u Pirotu kažu da neće odustati od svog zahteva i najavljuju da će iduće nedelje održati javnu raspravu o privatizaciji “Prvog maja“.\nDS podržava inicijativu Unije poslodavaca\nladna voda :\n23.11.2014. u 18:18


PREOKRET I GROM IZ VEDROG NEBA: Srbija opet u igri I TO VELIKOJ, umesto "Južnog toka" gradi se "SRPSKI TOK" | WebTribune\nHome SPEKTAR PREOKRET I GROM IZ VEDROG NEBA: Srbija opet u igri I TO VELIKOJ, umesto “Južnog toka” gradi se “SRPSKI TOK”\nPreduzeće „Južni tok“, koje je formirano zbog projekta istoimenog gasovoda, uskoro će biti preimenovano u „Srpski tok“ i sa novim imenom gradiće trasu za plavi energent od Bugarske do Srbije, saznaje „Blic“.\nIz srpskog čvorišta gas koji prolazi ispod Crnog mora će se isporučivati i za druge zemlje jugoistočne Evrope jer ukrajinska trasa neće više biti u funkciji. Zato se i novim zaduživanjem “Srbijagasa” uvećava kapital preduzeća “Južni tok”, koje se u APR vodi pod imenom “South Stream Serbia AG”.\nIzvor “Blica” iz “Srbijagasa” tvrdi da su preimenovanje kompanije kao i njeni novi zadaci dogovoreni između državnog rukovodstva Rusije i Srbije.\n– Nedavno je u Beogradu boravio predsednik “Gasproma” Aleksandar Miler, koji je pored razgovora sa Dušanom Bajatovićem imao susret i sa predstavnicima vlasti, uključujući i predsednika Aleksandra Vučića. Tada je precizirano da posao oko gasovodne trase od Dimitrovgrada treba da nosi preduzeće “Južni tok” i da ono treba finansijski ali i kadrovski da se ojača. Naime, ova kompanija je značajan deo posla oko projektovanja prvobitne putanje južnog toka završila, uključujući i deo koji se odnosi na eksproprijaciju. Međutim, pošto se sada trasa menja, moraće da se definišu novi zadaci koji uključuju i geološka istraživanja zemljišta nove putanje. Sa rokovima se kasni jer problemi nastaju zato što padaju tenderi koje “Srbijagas” raspisuje. Da bi se to izbeglo, dogovoreno je da sve ide preko preduzeća „Južni tok“, odnosno „Srpski tok“, jer tamo je većinska vlasnička struktura ruska, pa je i sistem javnih nabavki drugačiji – objašnjava naš sagovornik.\n– Još nisu precizno definisane cifre, ali procene su da bi gasovod kroz našu zemlju koštao nešto više od 100 miliona evra. Evropska unija je prebacila u srpski budžet 49,7 miliona evra i te pare su na računu Ministarstva finansija. Uskoro bi trebalo da se prebace na račun preduzeća “Južni tok”. Inače, i u finansijskim dokumentima preduzeća “Južni tok” za 2018. godinu definisano je da će do sada uložena sredstva biti preusmerena za gradnju alternativnog gasovoda. Pored toga, jasno stoji da je „rukovodstvo društva (firme „South Stream“) ocenilo da će vlasnici nastaviti s daljim finansiranjem rada društva putem dodatnih uplata kapitala“. U “Srbijagasu” se za sada sve ovo drži u tajnosti, ali je jasno da ovim zaduživanjem zarad uvećanja kapitala ćerke firme su postignuti dogovori o uključivanju Srbije u ruske gasovodne projekte. Ono što se zna to je da je predsednik Vučić insistirao da sada ruska strana da garanciju da će završiti alternativni gasovod, što nije bio slučaj sa prvobitnim projektom „Južnog toka“ – kaže naš izvor.\nIz “Srbijagasa” nisu želeli zvanično da komentarišu saznanja “Blica” iako smo im poslali pitanja. Za razliku od njih, stručnjaci tvrde da je dobro što se pokreću aktivnosti kako bi se izgradio alternativni gasovod.


Iz Savjeta ministara BiH saopšteno je da BiH u okviru IPA dva 2014 – 2020. učestvuje u šest programa teritorijalne saradnje.\nRiječ je o dva bilateralna programa /BiH i Crna Gora, te BiH i Srbija/, jednom trilateralnom programu prekogranične saradnje sa susjednim zemljama /Hrvatska – BiH – Crna Gora/ i tri transnacionalna programa /Dunavski, Jadransko-jonski i Mediteranski/.\nSavjet ministara BiH imenovao je članove Organizacionog odbora za pripremu i organizaciju Biznis foruma Šesnaest plus jedan /Kina i države srednje i istočne Evrope/, koji bi trebalo da bude održan početkom maja u BiH radi boljeg ekonomskog povezivanja BiH i zemalja regiona sa Kinom.\nOdržavanjem foruma realizuje se dogovor predsjedavajućeg Savjeta ministara BiH Denisa Zvizdića i kineskog premijera Li Kećijanga sa Četvrtog samita premijera inicijative Šesnaest plus jedan.\nU Organizacionom odboru biće ministri finansija i trezora Vjekoslav Bevanda, inostranih poslova Igor Crnadak, komunikacija i transporta Saša Dalipagić, šef kabineta predsjedavajućeg Savjeta ministara Asja Nikšić, predsjednik Spoljnotrgovinske komore BiH Bruno Bojić, predstavnik resorne komisije Parlamentarne skupštine BiH, predstavnici entitetskih privrednih komora, te nadležnih agencija BiH i tijela Savjeta ministara BiH.\nBiznis forumom predsjedavaće ministar spoljne trgovine i ekonomskih odnosa Mirko Šarović.\nSavjet ministara BiH usvojio je Izvještaj o svom radu za 2015. godinu u kojem se navodi da je provođenje usvojenih dokumenata i mjera već počelo davati pozitivne rezultate.\nTako se na tržištu rada nastavlja povećavati broj zaposlenih lica, povećan je fizički obim industrijske proizvodnje, povećani su ostvareni bruto prihodi od indirektnih poreza, povećan je izvoz i pokrivenost uvoza izvozom, a trgovinski deficit smanjen.\nSavjet ministara BiH utvrdio je Prijedlog osnova za vođenje pregovora radi zaključivanja Ugovora o izmjenama i dopunama Ugovora o slobodnoj trgovini između BiH i Turske s ciljem postizanja postepene liberalizacije i uzajamnog otvaranja tržišta za ulaganja i trgovinu uslugama u skladu sa Opštim sporazumom o trgovini uslugama.\nDalje otvaranje tržišta trebalo bi omogućiti priliv direktnih stranih investicija i time doprinijeti razvoju ekonomije u BiH.\nIstovremeno će liberalizacija trgovine uslugama omogućiti privrednicima iz BiH slobodan pristup turskom tržištu, što će rezultirati povećanjem izvoza usluga i konkurentnosti.\nLiberalizacija tržišta usluga donosi niže cijene i bolji kvalitet, te proširuje mogućnost izbora za potrošače i samim tim utiče na njihove uštede.\nSavjet ministara BiH donio je Odluku o raspoređivanju prihoda ostvarenih po osnovu pružanja usluga u vazdušnoj plovidbi /rutne naknade/ u vazdušnom prostoru BiH za 2016. prema kojoj je finalna baza en rut troškova BiH za ovu godinu usvojena u iznosu od 74.992.311 KM, uključujući i troškove Evrokontrola.\nPo osnovu rutne naknade Agenciji za pružanje usluga u vazdušnoj plovidbi BiH raspoređeno je 40.814.8160 KM, Direkciji za civilno vazduhoplovstvo BiH 5.764.574 KM, uključujući troškove Evrokontrola.\nPo ovom osnovu 13.152.351 KM pripada Agenciji za kontrolu vazdušnog saobraćaja Srbije i Crne Gore, a 15.260.570 KM Hrvatskoj kontroli vazdušne plovidbe. Srna\nTagovi: biznis forumsavjet ministara bihteritorijalna saradnjatrziste


General u penziji Sreto Malinović: Zašto helikopter nije uspeo da sleti na aerodrom? - Niške vesti\nGeneral u penziji Sreto Malinović: Zašto helikopter nije uspeo da sleti na aerodrom?\nAutor: N1 info u Srbija 15. marta 2015.\nNekadašnji zamenik komandanta Vazduhoplovstva i protivvazduhoplovne odbrane Vojske Srbije, brigadni general u penziji Sreto Malinović, ocenio je povodom pada helikoptera Mi-17 da je očigledno da je postojala „presija da se taj zadatak izvrši“ i da je to prevagnulo nad profesionalnom procenom.\nČetiri pripadnika Vojske Srbije, dva medicinska radnika iz Novog Pazara i beba stara pet dana poginuli su u petak, 13. marta, u udesu helikoptera Mi-17 kod Surčina.\nMalinović je dodao da je trebalo razmotriti i uslove za izvršenje tog zadatka, pre svega stvarno stanje, mesto situacije i prognoze za naredni period, stručnu osposobljenost i trenažu posade za letenje u složenim meteorološkim uslovima noću, opremljenost letelice za takve uslove i moguće alternacije za sletanje, objavljuje N1.\n„Posada je sigurno uočila promene u situaciji i morala je doneti odluku o sletanju na neki drugi teren, pa makar i neuređen… Ako su oni već radarski vođeni, kako je moguće da letelica poput helikoptera ne uspe da sleti na aerodrom? Ostaje i pitanje koliko su imali istinske pomoći sa kontrole letenja“, rekao je Malinović.\nTRAGEDIJA: Dvogodišnja devojčica popila lekove i preminula!\nHelikopter Mi-17 nesreća tragedija\t2015-03-15


Vesti online / Vesti / Srbija / Porošenko Vučiću: Ne vodite antiukrajinsku kampanju!\nPorošenko Vučiću: Ne vodite antiukrajinsku kampanju!\nPredsednik Srbije Aleksandar Vučić doputovao je u Eskišehir gde će na poziv turskog predsednika Redžepa Tajipa Erdogana prisustvovati svečanom otvaranju Transanadolijskog gasovoda (TANAP), a odmah po dolasku sastao se sa predsednikom Ukrajine Petrom Porošenkom.\nSlužba za saradnju sa medijima predsednika Republike\nAleksandar Vučić i Petro Porošenko\nVučić i Porošenko razgovarali su o bilateralnim odnosima i ekonomskoj saradnji, a ukrajinski predsednik je poručio da njegova zemlja poštuje teritorijalni integritet Srbije i zatražio od Vučića da apeluje na političare u Srbiji da ne vode antiukrajinsku kampanju.\nSrpski predsednik je izrazio zahvalnost za principijelnu poziciju Ukrajine po pitanju nepriznavanja jednostrano proglašene nezavisnosti Kosova i istovremeno naglasio da Srbija poštuje teritorijalni integritet Ukrajine. On je konstatovao da dve zemlje imaju tradicionalno prijateljske odnose i istakao da je Srbija zainteresovana za dalje proširenje bilateralne saradnje.\n- Ukrajina poštuje i poštovaće teritorijalni integritet Srbije. Naši narodi i naše zemlje su veoma bliski i zato treba raditi na razvoju ekonomskih i kulturnih odnosa, kao i na saradnji u drugim oblastima - istakao je Porošenko.\nSusretu dvojice predsednika prisustvovao je i ministar rudarstva i energetike Aleksandar Antić.\nSRBIJA Vučić dočekao Porošenka uz najviše državne počasti\nSRBIJA Korupcija uništava Srbiju\nSRBIJA Vučić opoziciji: Mesto za razgovor je parlament